उपांत्यपूर्व फेरीतच आव्हान संपुष्टात ; कर्नाटककडून एक डाव आणि २० धावांनी पराभव रणजी करंडक क्रिकेट स्पर्धा रणजी करंडक क्रिकेटच्या इतिहासातील सर्वात यशस्वी संघ अशी मर्दुमकी मिरवणाऱ्या ४१ वेळा विजेत्या मुंबईवर रविवारी उपांत्यपूर्व फेरीतच गारद होण्याची नामुष्की ओढवली . कर्नाटकने चौथ्या दिवशीच मुंबईला एक डाव आणि २० धावांनी पराभूत करून दिमाखात उपांत्य फेरी गाठण्याची किमया साधली . जामठा येथील विदर्भ क्रिकेट असोसिएशनच्या स्टेडियमवर मुंबईचा पहिला डाव १७३ धावांत गुंडाळल्यानंतर कर्नाटकने पहिल्या डावात ५७० धावांचा डोंगर उभारत ३९७ धावांची आघाडी घेतली होती . त्यानंतर कर्नाटकच्या गोलंदाजांनी मुंबईचा दुसरा डाव ११४ . ५ षटकांत ३७७ धावांवर संपुष्टात आणला . मुंबईकडून सूर्यकुमार यादवने १८० चेंडूंत १६ चौकार व एका षटकारासह झुंजार १०८ धावांची खेळी साकारली . उपाहारापूर्वी यादव धावचीत झाल्याने आठ वेळा रणजी विजेत्या कर्नाटकच्या मार्गातील अडसर दूर झाला . आकाश पारकरने १८६ चेंडूंत ११ चौकारांनिशी ६५ धावा केल्या . ३ बाद १२० धावसंख्येवरून मुंबईच्या डावाला पुढे प्रारंभ करीत यादव आणि पारकर जोडीने चौथ्या विकेटसाठी ९८ धावांची भागीदारी रचली . मग पारकरने सिद्धेश लाडसोबत पाचव्या विकेटसाठी ५२ धावांची भागीदारी केली . ऑफ - स्पिनर कृष्णप्पा गौतमने पारकरला बाद केले . पहिल्या डावात हॅट्ट्रिकसह सहा बळी घेण्याची किमया साधणाऱ्या कर्णधार आर . विनय कुमारने मग मुंबईला दोन महत्त्वाचे धक्के दिले . कठीण परिस्थितीत धीराने खेळणाऱ्या सिद्धेश लाडला त्याने ३१ धावांवर बाद केले , तर कर्णधार आदित्य तरेला भोपळाही फोडू दिला नाही . मुंबईचा पराभव समोर दिसत असताना या सामन्यात पदार्पण करणाऱ्या शिवम दुबेने जिद्दीने प्रतिकार केला . त्याने ४ चौकार आणि ७ चौकारांसह ७१ धावांची खेळी साकारून मुंबईचा डावाने पराभव टाळण्यासाठी प्रयत्न केले . कर्नाटकच्या डावात दुबेने पाच बळी घेतले होते . पदार्पणाच्या सामन्यात पाच बळी आणि अर्धशतक साकारणारा तो मुंबईचा तिसरा खेळाडू ठरला . दुबेने लेग - स्पिनर श्रेयस गोपाळला तीन षटकार खेचले आणि दहाव्या विकेटसाठी शिवम मल्होत्रा ( १८ चेंडूंत ० धावा ) सोबत ४४ धावांची भागीदारी केली . अखेर गौतमच्या गोलंदाजीवर षटकार खेचण्याच्या प्रयत्नात लाँगऑनला झेल देऊन दुबे बाद झाला आणि मुंबईच्या दुसऱ्या डावापुढे पूर्णविराम मिळाला . संक्षिप्त धावफलक मुंबई ( पहिला डाव ) : १७३ कर्नाटक ( पहिला डाव ) : ५७० मुंबई ( दुसरा डाव ) : ११४ . ५ षटकांत सर्व बाद ३७७ ( सूर्यकुमार यादव १०८ , शिवम दुबे ७१ , आकाश पारकर ६५ ; कृष्णप्पा गौतम ६ / १०४ ) ’ निकाल : कर्नाटकचा एक डाव आणि २० धावांनी विजय . ’ सामनावीर : विनय कुमार .


बॉलीवूडचा झक्कास अभिनेता अनिल कपूरचा मुलगा हर्षवर्धन आणि सैयमी खेर ‘मिर्झिया’द्वारे बॉलिवूडमध्ये पदार्पण करत आहेत . हर्षवर्धनच्या बॉलीवूड पदार्पणाची त्याच्या घरच्यांना उत्सुकता लागली आहेच . पण त्याचसोबत बॉलीवूडकरही त्याच्या प्रशंसेचे पूल बांधत आहेत . काही दिवसांपूर्वी मिर्झिया चित्रपटाचा ट्रेलर प्रदर्शित करण्यात आला होता . त्यानंतर हटके लूक आणि अभिनय यांमुळे हर्षवर्धनने चित्रपटाच्या प्रदर्शनापूर्वीच अनेकांची मने जिंकली आहेत . अफलातून लोकेशन्सवर शूट करण्यात आलेल्या या चित्रपटातील हर्षवर्धन आणि सैयमीमधील केमिस्ट्रीबद्दलही चर्चा करण्यात येत आहे . आपल्या मुलाच्या बॉलीवूड पदार्पणासाठी अनिल कपूर भलतेचं उत्सुक आहेत . या झक्कास बाप - बेट्याची जोडी मासिकाच्या कव्हर पेजवर झळकावी म्हणून काही मासिके त्यांच्या मागे लागल्याचे कळते . या दोघांमध्ये असलेल्या नात्यासंबंधी प्रेक्षकांना अधिकाधिक माहिती मिळावी अशी त्यांची इच्छा आहे . आजपर्यंत या कपूर खानदानातील एकाही बाप - बेटा जोडीने एकत्र मुलाखत दिलेली नाही . सोनल आणि अनिल कपूर हे अनेक कार्यक्रमांमध्ये दिसले आहेत . त्याचप्रमाणे अनिल आणि हर्षवर्धनला एकत्र पाहायला त्यांच्या चाहत्यांनाही नक्कीच आवडेल . गुलजार यांची कथा असलेल्या या चित्रपटात ओम पुरी , आर्ट मलिक आणि के के रैना देखील मुख्य भूमिकेत दिसतील . दिग्दर्शक राकेश ओम प्रकाश मेहरा दिग्दर्शित ‘मिर्झिया’ ७ ऑक्टोबरला प्रदर्शित होईल .


आपल्या ठाम भूमिका आणि बेधडक वक्तव्यांमुळे प्रकाशझोतात आलेली अभिनेत्री कंगना रणौत सध्या ‘मणिकर्णिका…’ या चित्रपटाच्या चित्रीकरणात व्यग्र आहे . सूत्रांनी दिलेल्या माहितीनुसार कंगना सध्या तिच्या आगामी चित्रपटाच्या तयारीसोबतच आणखी एका गोष्टीवर लक्ष केंद्रित करत आहे . अभिनयासोबतच ही ‘क्वीन’ आणखी एका क्षेत्रात सक्रीय होण्याची चिन्हं आहेत . ते क्षेत्र म्हणजे राजकारण . बसला ना तुम्हालाही धक्का ? कंगनाच्या या निर्णयाने सर्वांनाच धक्का बसला असला तरीही याच चर्चांनी सध्या जोर धरला असल्याचे वृत्त ‘नवभारत टाइम्स’ने प्रसिद्ध केले आहे . कंगनाने आतापर्यंत बऱ्याचदा पंतप्रधान नरेंद्र मोदींची भेट घेतली असून तिच्या अभिनयाने आणि समजूतदारपणाने मोदींचे मन जिंकले आहे . जवळपास वर्षभरापूर्वीसुद्धा कंगनाने स्वच्छ भारत अभियानाअंतर्गत आपलं योगदान दिलं होतं . जेथे एका व्हिडिओच्या माध्यमातून तिने स्वच्छतेचं महत्त्व जास्तीत जास्त लोकांपर्यंत पोहोचवण्याचा प्रयत्न केला होता . एकंदर सरकारी उपक्रमांमध्ये तिचं योगदान आणि स्थानिक राजकारणात चांगलं काम करण्याची इच्छा या साऱ्याच्या बळावर ती हिमाचल येथूनच राजकीय कारकिर्दीला सुरुवात करण्याची चर्चा आहे . वाचा : …तर नजरेने घायाळ करणारी प्रिया इतकी लोकप्रिय झालीच नसती सूत्रांनी दिलेल्या माहितीनुसार कंगना हिमाचल प्रदेशमधील मंडी येथील मतदार संघातून भाजपाच्या बाजूने राजकारणात उतरु शकते . गेल्या काही दिवसांपासून ती या भागातील राजकारण आणि एकंदर त्यादृष्टीने असणारं वातावरण या सर्व गोष्टींविषयी जाणून घेत आहे . त्याशिवाय चित्रपटांची निवड करण्यातही ती बरीच सावधगिरी बाळगताना दिसत आहे . आपली प्रतिमा कोणत्याही प्रकारे मलिन होऊ नये याचीच ती काळजी घेताना दिसतेय . तेव्हा आता येत्या काळात कंगना खरंच राजकारणात प्रवेश करणार की या चर्चा अफवा असल्याचं सांगत याविषयी बोलणं टाळणार हे पाहणं औत्सुक्याचं ठरणार आहे .


मुंबई : नुकत्याच झालेल्या जागतिक पर्यटन दिनाचे औचित्य साधत महाराष्ट्र शासन पर्यटन विभाग व नितीन देसाई यांच्या एन . डी . आर्ट्स वर्ल्ड्सच्या सौजन्याने महाराष्ट्रात भव्य ' फिल्मी दुनिया ' उभारली जाणार आहे . दि . २७ सप्टेंबर रोजी संपन्न झालेल्या जागतिक पर्यटन दिनानिमित्त मंत्रालयात पार पडलेल्या पत्रकार परिषदेत याची अधिकृत घोषणा करण्यात आली . आधुनिक युगाचा विश्वकर्मा म्हणून नावाजलेले कर्तुत्ववान कलादिग्दर्शक नितीन चंद्रकांत देसाई यांच्या संकल्पनेतून साकार होत असलेली हि ' फिल्मी दुनिया ' कर्जत येथील एन . डी . स्टुडियोच्या भव्यदिव्य आवारात उभारली जाणार आहे . त्यामुळे महाराष्ट्राच्या प्रसिद्ध प्रेक्षणीय स्थळांच्या यादीत , एन . डी . स्टुडियोचे नाव सोनेरी अक्षरांमध्ये कोरले जाणार आहे . आपल्या कलाकृतीतून प्रेक्षकांना नेहमीच काहीतरी वेगळे देण्याच्या प्रयत्नांत असलेले नितीन चंद्रकांत देसाई यानिमित्ताने पुन्हा एकदा प्रसिद्धी झोतात येणार असून , या ' फिल्मी दुनिया ' मधून महाराष्ट्राला नवे प्रेक्षणीय स्थळ निर्माण करून देण्याचे ध्येय त्यांनी बाळगले आहे . चित्रपटातील काल्पनिक दुनियेत जिवंतपणा आणण्याची कसब त्यांच्यात असून , त्यांनी अनेक चित्रपटाद्वारे ते सिद्ध देखील केले आहे . अनेक सुप्रसिद्ध हिंदी आणि मराठी सिनेमाचे सेट एन . डी . स्टुडियोत उभारण्यात आले असून , भारतीय चित्रपटसृष्टीचा ऐवजच जणू ' फिल्मी स्थान ' च्या माध्यमातून प्रेक्षकांना ' याची देही याची डोळा ' पाहायला मिळणार आहे . आपल्या कलाकृतीतून प्रेक्षकांना नेहमीच काहीतरी वेगळे देण्याच्या प्रयत्नांत असलेले नितीन चंद्रकांत देसाई यानिमित्ताने पुन्हा एकदा प्रसिद्धी झोतात येणार असून , या बॉलीवूड थीम पार्कद्वारे महाराष्ट्राला नवे प्रेक्षणीय स्थळ निर्माण करून देण्याचे ध्येय त्यांनी बाळगले आहे . चित्रपटातील काल्पनिक दुनियेत जिवंतपणा आणण्याची कसब त्यांच्यात असून , त्यांनी अनेक चित्रपटाद्वारे ते सिद्ध देखील केले आहे . अनेक सुप्रसिद्ध हिंदी आणि मराठी सिनेमाचे सेट एन . डी . स्टुडियोत उभारण्यात आले असून , भारतीय चित्रपटसृष्टीचा ऐवजच जणू ' फिल्मी स्थान ' च्या माध्यमातून प्रेक्षकांना ' याची देही याची डोळा ' पाहायला मिळणार आहे . हिंदी , मराठी तसेच इतर भाषांमधील चित्रपटांचे चित्रीकरण होत असलेला हा एन . डी . स्टुडियो यानिमित्ताने प्रथमच सामान्य नागरिकांसाठी खुला केला जाणार असून , या स्टुडियोच्या भव्यदिव्य आवारात उभारण्यात येणाऱ्या ' फिल्मी दुनिया ' मध्ये आपल्या लाडक्या अभिनेत्याचे चित्रपट , त्याचे सुप्रसिद्ध डायलॉग्ज आणि अॅक्शन असे सारेकाही रसिकांना अगदी जवळून पाहता येणार आहे . केवळ हिदी आणि मराठीच नव्हे तर संपूर्ण भारतीय चित्रपटसृष्टीचा प्रवास या महाफिल्मोत्सवामध्ये अनुभवायला मिळणार आहे . या फिल्मी दुनियेचे खास आकर्षण खालीलप्रमाणे . १ . कृष्णधवल ते रंगीत अशी भारतीय चित्रपटसृष्टीच्या दीर्घ प्रवासाची सफर यात घडून येणार आहे , तसेच फिल्मी परेडचा रोमांच देखील पाहता येईल . २ . बॉलीवूड तसेच इतर प्रादेशिक भाषेतील गाजलेल्या चित्रपटांचे रेखाटलेले भव्यदिव्य भित्तीचित्राचे आणि रांगोळीचे प्रदर्शन . 3 ऐतिहासिक चित्रपटासाठी उभारण्यात आलेले राजवाडे , गड - किल्ल्यांचे सेट्स तसेच अलिशान बंगल्यात प्रेक्षकांना सफर करता येणार असून , सिनेमातील ही सारी दुनिया , त्यातील पात्र आणि बाजारपेठ वास्तव्यात अनुभवता येणार आहे . ४ . सिनेमातील स्टंट , नाचगाणी तसेच अैॅक्शनपटात प्रेक्षकांना सहभाग घेता येणार असून , सिनेमातील पात्रांचा पेहराव आणि मेक - अप करण्याची नामीसंधी यात मिळणार आहे . आपल्या आवडत्या सिनेमात सिनेरसिकांना केवळ प्रेक्षक म्हणून नव्हे तर एक कलाकार म्हणून वावरता येणार आहे . ५ . पडद्यामागील तांत्रिक कामांचा देखील यात समावेश असून , फिल्म मेकिंग , छायाचित्रण , संकलन अशा सर्व गोष्टींचा अनुभवदेखील घेता येणार आहे . ६ . या फिल्मोत्सवात उदयोन्मुख कलाकारांसाठी मुक्त व्यासपीठ उभारले जाणार असून , याची दखल बॉलीवूडचे दिग्गज दिग्दर्शक आणि निर्मात्यांकडून घेतली जाईल . ७ . फिल्मी डान्स , सिंगिंग , कॉमेडी आणि खाओ जितो मुकद्दर का सिकंदर यांसारखे टेलेंट शो देखील होतील . ८ फिल्मोत्सवातील प्रत्येक सेक्शनमध्ये होणाऱ्या लाईव्ह प्रात्यक्षिकांमध्ये सिनेरसिकांना सहभागी होता येणार आहे . शिवाय खवय्यांसाठी विविध प्रकारच्या स्वादिष्ट पदार्थांची चंगळदेखील असेल . त्याचप्रमाणे शॉपिंगप्रेमींसाठी मनसोक्त शॉपिंग करण्याचा एक सेक्शनदेखील उभारण्यात येणार आहे . एव्हढेच नव्हे तर याहून अधिक आणि रोमहर्षक अशी फिल्मीजत्रा लोकांसाठी सादर करण्याचा प्रयत्न नितीन चंद्रकांत देसाई आपल्या स्टुडियोमध्ये करणार आहेत . विशेष म्हणजे आपल्या भारतात पहिल्यांदाच अश्या पद्धतीची भव्यदिव्य फिलीदुनिया उभारली जात असून , येत्या २३ डिसेंबरपासून ही दुनिया सामान्य नागरिकांसाठी खुले करण्यात येणार आहे . या महाफिल्मोत्सवाबद्दल बोलताना , नितीन चंद्रकांत देसाई यांनी असे सांगितले की . ' नागरिकांना सतत काहीतरी नवीन देण्याच्या मी विचारात असतो , याच विचारातून बॉलीवूड थीमपार्कची संकल्पना पुढे आली . लोकांना ही चंदेरी सिनेसृष्टी वास्तव्यात जगता येईल , असा प्रयत्न या उपक्रमाद्वारे आम्ही करीत आहोत . तसेच हे थीम पार्क तीन टप्प्यांमध्ये खुले केले जाणार आहे . सध्या नागरिकांसाठी पहिला टप्पाच खुला करण्यात येणार आहे . ' अशी माहिती ते देतात . तसेच , ' आधुनिक तंत्रज्ञानाच्या सहाय्याने या थीमपार्कमध्ये हॉलीवूडची दुनियादेखील वसवण्याचा माझा मानस असून , लवकरच ते पूर्णत्वास येईल ' असेदेखील नितीन चंद्रकांत देसाई यांनी पुढे सांगितले . थोडक्यात काय तर , आतापर्यत थ्रीडी आणि फोरडीचा अनुभव घेणाऱ्या प्रेक्षकांना एन . डी . स्टुडीयोत लवकरच तंत्रज्ञानाच्या आधारे नाईन डी चा थरार बसल्याठिकाणी अनुभवता येणार आहे . ट्राफिक सिग्नल चित्रपटातील रस्ता असो वा जोधा अकबर सिनेमातील राजवाडा असो , किवा प्रेम रतन धन पायो मधील डोळे दिपवणारा शिशमहल असो वा देवदास सिनेमातील भव्य हवेली असो एन . डी . स्टुडियोत हे सारे नितीन चंद्रकांत देसाई यांच्या अप्रतिम कलादिग्दर्शनाची साक्ष देतात . असा हा संपूर्ण भारतीय चित्रपटसृष्टीचा शृंगार ल्यालेला एन . डी . स्टुडियो लवकरच नितीन चंद्रकांत देसाई यांची फिल्मी दुनिया म्हणून ओळखली जाणार आहे . हि फिल्मी दुनिया सिनेरसिकांसाठी मोठी पर्वणीच ठरणार आहे . शिवाय मनोरंजनपर विविध कार्यक्रम देखील स्टुडियोत होणार असल्यामुळे लहानग्यांपासून ते थोरामोठ्यापर्यंत प्रत्येकाला हि फिल्मीदुनिया एका महाउत्सवाप्रमाणेच आनंद देईल , यात शंका नाही .


चॅम्पियन्स ट्रॉफीचा महाअंतिम सामना उद्या भारत आणि पाकिस्तान यांच्यात रंगतोय . या सामन्याची उत्सुकता शिगेला पोहचली आहे . जगभरातले क्रिकेट रसिक या सामन्यात काय होणार याची डोळे लावून वाट पाहात आहेत . उद्या लंडनच्या ओव्हल मैदानावर हा सामना खेळवला जाणार आहे . या सामन्याची ९९ टक्के तिकीटे विकली गेली आहेत . तिकीटांसाठी ब्राँझ , सिल्ह्वर , गोल्ड आणि प्लॅटीनम असे विभाग पाडण्यात आले आहेत . पीटर मे स्टँडवरचे तिकीट ९१ हजारांच्या घरात आहे . तर प्लॅटीनम विभागाचे तिकीट ४७ हजारांच्या पुढे आहे . गोल्ड स्टँडसाठीचे तिकीट ३८ हजारांच्या घरात आहे . तर सिल्ह्वर अँड ब्राँझ स्टँडचे तिकीट सुमारे २८ हजारांच्या पुढे आहे . viagogo . com या वेबसाईटने दिलेल्या माहितीनुसार या सामन्याची अवघी १५० ते २०० तिकीटे शिल्लक आहेत जी येत्या काही तासांमध्ये विकली जातील . या सामन्याची ९९ तिकीटे विकली गेल्याचा दावाही याच वेबसाईटने केला आहे . भारत आणि पाकिस्तानचा हा सामना रोमहर्षक होणार यात काहीही शंकाच नाही . मात्र तिकीटांच्या बाबतीतही या सामन्याने बाजी मारल्याचे दिसून येते आहे . ९१ हजारांच्या पुढे तिकीट असूनही दर्दी क्रिकेटप्रेमींनी हा सामना मैदानात जाऊनच बघायचा असे ठरवलेले आहे . त्यामुळे तिकीटांच्या किंमतीकडे न पाहता आपला छंद जोपासण्याकडेच क्रिकेटप्रेमींचा कल दिसून येतो आहे . viagogo . com या वेबसाईटवर जर गेलात तर तुम्हाला तिकीटांचे दर , त्यासाठी रांग असे सगळे चित्र पाहता येईल . या मॅचचे एक तिकीट मिळवण्यासाठी १३०० लोक वेबसाईटवर रांगेत आहेत . तर पुढच्या एक ते दोन तासात या सामन्याची सगळी तिकीटे संपतील असा अंदाज वर्तवण्यात आला आहे . त्यामुळे उद्या होणारा सामना जेवढा मैदानात रंगणार आहे तेवढाच तो तिकीट काऊंटरवरही रंगला आहे असेच म्हणता येईल . दरम्यान , भारत - पाकिस्तान सामन्यावर एक दोन नाही तब्बल २ हजार कोटींचा सट्टा लागल्याची बातमी समोर येते आहे . भारत आणि पाकिस्तान यांच्यात होणारा सामना कायमच जगाच्या आकर्षणाचा केंद्रबिंदू राहिला आहे . तसेच भारत आणि पाकिस्तान या दोन्ही देशांमध्ये हा सामना म्हणजे गौरवाचा विषय आहे . उद्या नेमके काय होणार ? याची सोशल मीडियावर आणि विविध कार्यालयांमध्ये तसेच ट्रेनमध्ये चांगलीच चर्चा रंगली आहे .


क्रिकेटच्या मैदानातील रंगत आणखी वाढवण्यासाठी टी - २० नंतर आता टी - १० म्हणजेच १० षटकांची स्पर्धा प्रेक्षकांना पाहायला मिळणार आहे . संयुक्त अरब अमिराती क्रिकेट मंडळाकडून डिसेंबरमध्ये दुबईच्या मैदानात १० षटकांच्या स्पर्धेच आयोजन करण्यात येणार आहे . पाकिस्तानचा शाहिद आफ्रिदी , श्रीलंकेचा कुमार संगकारा , इंग्लंडच्या इयॉन मॉर्गन यांच्यासह भारताचा धमाकेदार फलंदाज वीरेंद्र सेहवाग देखील या स्पर्धेत खेळणार असल्याचे समजते . पण याला अधिकृत दुजोरा मिळालेला नाही . या स्पर्धेत ९० मिनिटांच्या सामन्यात दोन्ही संघांना प्रत्येकी १० षटके मिळतील . ही स्पर्धा संयुक्त अरब अमिराती क्रिकेट बोर्ड आणि पाकिस्तानी व्यावसायिक सलमान इकबाल आयोजित करणार आहेत . पाकिस्तानी क्रिकेट बोर्डाचे अध्यक्ष नझीम शेठी यांनी ट्विटच्या माध्यमातून या आगामी स्पर्धेला पाठिंबा दर्शवला आहे . अनेक कंपन्यांचे भागधारक या स्पर्धेसाठी उत्सुक आहेत , असा उल्लेखही त्यांनी ट्विटमध्ये केला . प्रत्येकजण टी - १० क्रिकेट खेळला आहे . त्यामुळे या स्पर्धेला चांगला प्रतिसाद मिळेल , असा विश्वास स्पर्धेचे आयोजक सलमान इकबाल यांनी व्यक्त केला . २१ डिसेंबर ते २४ डिसेंबर या चार दिवसांत खेळवण्यात येणाऱ्या या स्पर्धेत पाकिस्तानी संघाचा माजी कर्णधार मिसबाह उलहक आणि बांगलादेशचा शकीब अल हसन देखील सहभागी होणार आहे . आफ्रिदीने या संकल्पनेला पसंती दिली . स्पर्धेविषयी तो म्हणाला की , मला या स्पर्धेची कल्पना खूपच आवडली . ज्यावेळी या स्पर्धेबद्दल सांगण्यात आले . त्यावेळी मला खेळण्याची संधी मिळावी , अशी विनंती केल्याचे त्याने सांगितले . याशिवाय मॉर्गनने देखील ही स्पर्धा यशस्वी होईल , असा विश्वास व्यक्त केला आहे . तो म्हणाला , टी - २० स्पर्धेला सुरुवातीपासून ते आतापर्यंत प्रचंड मोठ्या प्रमाणात प्रतिसाद मिळाल्याचे आपण अनुभवले आहे . या स्पर्धेप्रमाणेच ही स्पर्धा देखील लोकप्रिय होईल , असे तो म्हणाला .


घरात ज्याप्रमाणे भांड्याला भांडी लागून कलह होतो , त्याचप्रमाणे एखाद्या कुटुंबाप्रमाणे असणाऱ्या चित्रपटसृष्टीतही कलाकारांमध्ये बऱ्याचदा मतभेद पाहायला मिळतात . कधीकधी ही भांडणं अगदी काही क्षणांत मिटतात . पण , काही बाबतीत मात्र हे चित्र दर दिवसाआड जास्तच बिघडताना दिसतं . कलाकारांमध्ये असणाऱ्या मतभेदांमध्ये वर्षभरापासून चर्चेत असणारा विषय म्हणजे करण जोहर आणि काजोलमध्ये असलेला वाद . बरेच हिट चित्रपट देणाऱ्या या निर्माता - दिग्दर्शक , अभिनेत्रीच्या जोडीचं नातं आता पूर्वीसारखं राहिलं नाहीये . जवळपास २५ वर्षांची ही मैत्री ‘ऐ दिल है मुश्किल’ आणि ‘शिवाय’ या चित्रपटांच्या प्रदर्शनाच्या मुद्दयावरुन संपुष्टात आल्याचंही म्हटलं जातंय . यासंबंधीच काजोलच्या पतीला म्हणजेच अभिनेता अजय देवगणला एका कार्यक्रमात काही प्रश्न विचारण्यात आले . त्याविषयी उत्तर देत अजय म्हणाला , ‘ही अतिशय खासगी बाब आहे . त्यामुळे त्याबद्दल असं उघडपणे काहीही बोलणं योग्य नाही . फक्त याच विषयी नाही तर , कोणत्याही खासगी गोष्टीविषयी मी सहसा बोलणं टाळतो . ’ पाहा : सलमान , हृतिकला टक्कर देतोय हा आयपीएस अधिकारी करण आणि काजोलच्या नात्यात अशा प्रकारे दुरावा येणं चाहत्यांसाठी धक्कादायक होतं . करणने त्याच्या आत्मचरित्रपर पुस्तकामध्ये याबाबत लिहिलं होतं . काजोलविषयी करणने लिहिलं होतं , ‘तिच्यासोबतचं माझं नातं आता पूर्वीप्रमाणे राहिलं नाहीये . आमच्यात असं काहीतरी घडलंय ज्यामुळे ही परिस्थिती उद्भवली आहे . याविषयी मला फार काही बोलायचं नाहीये कारण , ते आम्हा दोघांसाठीही योग्य नसेल . ’ अनेकांनी अजय देवगणचं नावही या प्रकरणामध्ये घेतलं होतं . त्यामुळेच विविध कार्यक्रमांना त्यालाही या वादाविषयीचे प्रश्न विचारले जातात . पण , त्याने या मुद्द्यावर स्पष्टपणे बोलण्यास कायम नकार दिला .


मुंबई : राजन खान यांच्या कथेवर बेतलेल्या हलाल चित्रपटाच्या कथानकावर काही मुस्लीम संघटनांनी आक्षेप घेतला आहे . या चित्रपटामुळे समाजाच्या भावना दुखावत असून सेन्साॅरने या चित्रपटावर बंदी घालायला हवी अशी मागणी व लेखी पत्र या संघटनांनी दिले आहे . याच पार्श्वभूमीवर चित्रपटाचे निर्माते अमोल कागणे यांनी मुख्यमंत्री देवेंद्र फडणवीस आणि गृहमंत्री दीपक केसरकर यांची भेट घेतली . त्यावेळी या चित्रपटाला पोलीस संरक्षण देण्याची ग्वाही यांनी दिली . दीपक केसरकर म्हणतात . . याची माहीती देताना चित्रपटाचे निर्माते अमोल कागणे म्हणाले , वेगवेगळ्या संघटनांकडून दबाव येत असल्याने आम्ही मुख्यमंत्री देवेंद्र फडणवीस यांना भेटलो . त्यांनी आमची बाजू एेकून घेतली . त्यांनी या चित्रपटाला पोलीस संरक्षण द्यायचे कबूल केलं आहे . त्यानंतर आम्ही केसरकर यांनाही भेटलो . त्यांनीही मुंबईसह महाराष्ट्रात आवश्यक तेथे संरक्षण देण्याचे कबूल केले आहे . आम्ही शिवसेना नेते उद्धव ठाकरे यांनाही भेटलो . या सर्वच राजकीय पक्षांनी आम्हाला पाठिंबा दिला आहे . त्यामुळे हा चित्रपट उद्या म्हणजे शुक्रवारी प्रदर्शित होणार आहे . गेल्या काही दिवसांपासून या चित्रपटाच्या कथेबाबत वाद सुरू आहेत . राजन खान यांच्या अक्षर मानव संस्थेच्या कार्यालयातही मुस्लीम संघटनेच्या कार्यकर्त्यांनी घुसून राडा घालण्याचा प्रयत्न केला होता . त्यानंतर या चित्रपटाचे प्रदर्शन पुढे ढकलण्याची मागणीही होत होती . या संरक्षणामुळे या चित्रपट निर्मात्यांना आधार मिळाला आहे . हलाल हा मुस्लीम समाजाच्या तलाकवर भाष्य करतो .


तुम्हाला फेसबुक सतत वापरायची , त्यावरील अपडेट बघण्याची सवय असेल तर तुमच्यासाठी धोक्याची घंटा आहे . फेसबुकमुळे तुमच्या मेंदूतील विविध रासायनिक समतोल बिघडण्याची शक्यता असते . समाजमाध्यमांवर सक्रिय असण्याचे प्रमाण जास्त असल्यास मेंदूच्या प्रणालीतही बिघाड होण्याची शक्यता तितकीच वाढते . याबाबत तज्ज्ञांनी ३४१ विद्यार्थ्यांवर संशोधन केले . त्यांनी पहिल्या अभ्यासक्रमाच्या सत्रात फेसबुक जास्त वापरणाऱ्या विद्यार्थ्यांवर संशोधन केले . तसेच प्रत्येक विद्यार्थ्यांवर पुढील वर्षांच्या परीक्षेपर्यंत लक्ष ठेवले . संशोधनाअंती ज्या मुलांचे फेसबुक वापरण्याचे प्रमाण जास्त आहे , त्या मुलांमध्ये भावनिकदृष्टय़ा असमतोलपणा असल्याचे आढळले . तज्ज्ञांच्या मते ७६ टक्केविद्यार्थी वर्गामध्ये अभ्यास शिकवत असताना फेसबुक वापरायचे आणि ४० टक्के वर्गाबाहेर फेसबुकचा वापर करायचे . ६३ टक्के एकमेकांशी समोरासमोर बोलताना फेसबुकचा वापर करायचे तर ६५ टक्के कोणतेही काम करताना कामे सोडून फेसबुकचा वापर करीत होते . या मुलांमध्ये समाजमाध्यमांच्या वापराचे दुष्परिणाम स्पष्टपणे दिसून आले . त्यामुळे त्यांच्या गुणवत्तेचा दर्जा घसरला . तज्ज्ञांच्या अभ्यासानंतरच्या वर्षीही या मुलांमध्ये गुणवत्ता घसरण्याचे प्रमाण कायम होते .


पुढील वर्षी आपण बोहल्यावर चढणार असल्याची आनंदाची बातमी बॉलिवूडचा प्रसिद्ध गायक मिका सिंगने खुद्द आपल्या चाहत्यांना दिली आहे . ‘सा रे ग म प’ या ‘रिअलिटी शो’च्या ‘वेडिंग स्पेशल’ भागादरम्यान मिकाने ही घोषणा केली . या शोमध्ये तो परीक्षकाची भूमिका बजावत आहे . हे खरे असल्याचे कबूल करत , सर्व परीक्षकांनी आपापले वैवाहिक जीवनातील अनुभव कथन केले , यातून प्रेरणा मिळाल्याने आपण हा निर्णय घेतल्याचे तो म्हणाला . कोणासोबत तरी आयुष्याचे क्षण व्यतित करण्याची वेळ आली असल्याचे आपल्याला वाटत असल्याची भावना त्याने व्यक्त केली . पुढील वर्षी लग्न करण्याचा निर्णय घेतला असल्याने आता जास्त वाट पाहावी लागणार नसल्याचेदेखील तो म्हणाला . आपल्या भावी जीवनसाथीविषयी अधिक काही न बोलणाऱ्या मिकाचे नाव बॉलिवूडमधील अनेक सेलिब्रिटींशी जोडले गेले आहे . राखी सावंतसोबतदेखील त्याचे नाव जोडले गेले होते . असे असले तरी , आपल्याला एक चांगली जीवनसाथी मिळावी अशी त्याची इच्छा आहे . गेल्या एक दशकापासून बॉलिवूडच्या संगीताचा भाग असलेल्या मिकाने ‘मौजा ही मौजा’ , ‘सुबह होने न दे’ आणि ‘सावन में लग गई आग’सारखी अनेक धमाकेदार गाणी गायली आहेत . झी टीव्हीवरील ‘सा रे गा मा पा’ मध्ये मिका व्यतिरिक्त साजिद अली , वाजिद अली , प्रीतम चक्रवर्ती परीक्षकाच्या भूमिकेत आहेत .


बदलत्या काळानुसार सौंदर्याची संकल्पना बदलत चालली आहे . प्रत्येक व्यक्ती प्रेझेंटेबल दिसण्यासाठी सतत प्रयत्न करत असतात . त्यातच मग अनेक तरुणी , महिला ओघाओघाने सौंदर्यप्रसाधनांचा वापर करताना दिसतात . मात्र या प्रसाधनांचा अतिवापर केल्यामुळे त्वचेला हानी पोहोचण्याची जास्त शक्यता असते . त्यामुळे अनेक वेळा चेह - यावर पुटकुळ्या येणे , त्वचा काळवंडणे यासारख्या समस्या निर्माण होतात . या समस्यांपासून सुटका करुन घ्यायची असेल तर नैसर्गिक घटकांची मदत घेणे फायदेशीर ठरते . आजीबाईच्या बटव्यामध्ये अशा अनेक गोष्टी आहेत ज्यांच्या वापरामुळे शारीरिक समस्यांपासून सुटका मिळेल . त्यातलाच एक घटक म्हणजे कडूनिंबाचा पाला . कडूलिंबाच्या पाल्यामध्ये अनेक उपयुक्त घटक असून त्याच्या वापरामुळे त्वचेसंदर्भातील आजार , समस्या दूर होण्यास मदत होते . कडूनिंबापासून तेल , साबण , पेस्ट यासारख वस्तूंचे उत्पादन करता येते . कडूनिंबामध्ये अॅटी सेफ्टिक , अॅटी बॅक्टेरिअल हे गुणधर्म आहेत . कडूनिंबाचे हेच गुणधर्म त्वचेसाठी फायदेशीर असतात . त्यामुळे त्वचेसंदर्भात कोणतीही समस्या असल्यास कडूनिंबाच्या पानांचा किंवा पेस्टचा वापर करणे फायदेशीर ठरते . कडूनिंबाच्या पानांच्या पेस्टमुळे दूर होणारे असेच काही उपयोग दिक्षा झाब्रा यांनी सांगितले आहेत ते पुढील प्रमाणे – १ . चेह - यावरील डाग दूर होतात – तरुण वयातील प्रत्येक व्यक्तीला एकदा तरी तारुण्यपिटीकेचा सामना करावा लागतो . या तारुण्यपिटीकेमुळे चेह - यावर डाग किंवा खड्डे निर्माण होतात . त्यामुळे चेह - यातील आकर्षकता कमी होते . चेह - यावरील हे डाग दूर करण्यासाठी कडूनिंबाची पाने आणि तुळशीची पाने एकत्र करु त्याचा लेप तयार करावा हा लेप गुलाब पाण्यात मिसळून चेह - यावर लावावा . लेप वाळल्यानंतर गार पाण्याने चेहरा स्वच्छ धुवावा . यामुळे चेह - यावरील डाग कमी होण्यास मदत मिळते . २ . त्वचेचा रंग उजळण्यास मदत होते – सतत उन्हामध्ये फिरल्यामुळे अनेकांचा चेह - या टॅन होतो . त्वचा काळवंडली जाते . अशावेळी प्रसाधनांचा वापर करण्यापेक्षा कडूनिंबाच्या पानांचा वापर कधीही योग्यच ठरेल . काळवंडलेली त्वचा पुन्हा उजळविण्यासाठी कडूनिंबाची काही पाने , गुलाबाच्या पाकळ्या एकत्र करुन त्याची पेस्ट तयार करा . ही पेस्ट गुलाबपाण्यात मिसळून हा लेप चेह - यावर लावा . लेप वाळल्यानंतर साध्या पाण्याने चेहरा स्वच्छ धूवा . ३ . त्वचेतील ओलावा टिकून राहतो – काही व्यक्तींची त्वचा कोरडी असते . अशा व्यक्ती त्वचेतला ओलावा टिकून ठेवण्यासाठी अनेक प्रयत्न करत असतात . याच प्रयत्नामध्ये मॉश्चरायझरचा वापर करण्यात येतो मात्र कालांतराने या प्रसाधनांचा साईड इफेक्ट जाणवू लागतो . हा साईड इफेक्ट टाळण्यासाठी प्रसाधनांचा वापर करण्यापेक्षा घरी तयार केलेल्या नैसर्गिक मॉश्चरायझरचा वापर करावा . यामुळे त्वचेमध्ये ओलावा टिकवण्याबरोबरच त्वचेसंदर्भातील अन्य समस्याही दूर होतात . यासाठी कडूनिंबाच्या पानांच्या पेस्टमध्ये थोडंस मध मिसळून हा लेप १५ मिनीटे चेह - यावर लावावा . त्यानंतर धूवुन चेहरा स्वच्छ करावा . यामुळे त्वचेमध्ये ओलावा टिकून राहतो . ४ . चेह - यावरील अतिरिक्त तेल कमी होते – अनेक वेळा चेह - यावर अतिरिक्त तेल जमा झाल्यामुळे चेह - यावर पुटकुळ्या येतात . यातूनच मग चेह - यावर डाग पडण्याची समस्या निर्माण होत असते . या समस्येपासून वाचण्यासाठी कडूनिंब गुणकारी ठरत असून कडूनिंबाच्या वापरामुळे चेह - यावरील अतिरिक्त तेल कमी होण्यास मदत होते . यासाठी कडूनिंबाची पेस्ट दही आणि लिंबाचा रस यांच्यासह एकत्रित करुन २० मिनीटे चेह - यावर लावा त्यानंतर चेहरा स्वच्छ धूवा . हा लेप आठवड्यातून एकदा लावल्यामुळे चेह - यावरील अतिरिक्त तेल कमी होण्यास मदत होते . ५ . चेह - यावरील सुरकुत्या कमी होतात – वय वाढत गेलं की त्याच्या खुणा चेह - यावर दिसू लागतात . यातूनच चेह - यावरील त्वचा सैल होऊन सुरकुत्या पडू लागतात . या सुरकुत्या कमी करण्यासाठी कडूनिंबाचा वापर होऊ शकतो . यासाठी कडूनिंबाच्या पेस्टमध्ये चंदनाची पावडर एकत्र करुन हा लेप चेह - यावर लावावा . त्यामुळे त्वचेवरील सुरकुत्या कमी होतात .


विराट कोहली आणि अनुष्का शर्मा यांचा शाही विवाहसोहळा सोमवारी इटलीत पार पडला . यानंतर या दोघांवर शुभेच्छांचा वर्षाव होत आहे . सोशल मीडियावरून अनेक खेळाडू आणि सेलिब्रिटींनी ‘विरूष्का’ला लग्नाच्या शुभेच्छा दिल्या . त्यामध्ये भारताचा फलंदाज रोहित शर्माचे मजेशीर ट्विट सर्वांचे लक्ष वेधून घेत आहे . रोहितने नवदाम्पत्याला लग्नाच्या शुभेच्छा देताना भावी आयुष्यासाठी काही टिप्स दिल्या आहेत . ‘विराट मी तुला हजबंड हँडबुक देईन . अनुष्का तुझे आडनाव बदलू नकोस , असे रोहितने या ट्विटमध्ये म्हटले आहे . रोहितचेही आडनाव शर्मा असल्याने त्याने अनुष्कालाही शर्मा हे नाव बदलू नकोस असा गमतीत सल्ला दिला आहे . सध्या श्रीलंकेविरुद्ध सुरू असलेल्या एकदिवसीय मालिकेत रोहित शर्मा भारतीय संघाचे नेतृत्व करत आहे . विराटने या मालिकेतून विश्रांती घेतली असल्याने रोहितवर कर्णधार पदाची जबाबदारी सोपवण्यात आली होती .


‘सायकॉलॉजिकल सायन्स’ या नियतकालिकामध्ये छापून आलेल्या एका शोध प्रबंधामध्ये लिखित आणि तोंडी वादविवाद संदर्भातील महत्वपूर्ण खुलासा करण्यात आला आहे . या अभ्यासानुसार एखाद्या विषयावर वादविवाद करताना आपला मुद्दा थेट बोलण्यातून मांडणे हे लिखाणातून मांडलेल्या मुद्द्यापेक्षा जास्त प्रभावशाली असल्याचे सिद्ध झाले आहे . जर एखाद्या राजकीय मुद्द्यावर समोरासमोर बसून चर्चा किंवा वादाविवाद केला , तर तो जास्त चांगल्या पद्धतीने समजून घेतला जातो . या उलट हाच वाद जर लिखित स्वरुपात म्हणजे कमेन्ट , मेसेज किंवा ईमेलच्या स्वरूपात असेल तर मुद्दा जाणून घेण्याआधीच अनेकजण त्याला विरोध करण्याच्या मनःस्थितीत जातात असे या अभ्यासात म्हटले आहे . सोशल मीडियावर कमेन्टमधून होणाऱ्या वादाविवादामागे लिखीत स्वरुपातील वाद - प्रतिवाद हेच मुख्य कारण असते . या अभ्यासासाठी करण्यात आलेल्या प्रयोगात ३०० स्वयंसेवकांना लढाई , गर्भपात आणि वेगवेगळ्या प्रकारचे संगीत याविषयी वाद - प्रतिवाद ऐकण्यास , पाहण्यास आणि वाचण्यास सांगण्यात आले . त्यानंतर त्यांना कोणत्या माध्यमातील वाद - प्रतिवाद जास्त चांगल्या प्रकारे समजले याबद्दल विचारण्यात आले . त्यांनी दिलेल्या उत्तरावरून संशोधकांनी प्रत्यक्षातील वाद - विवाद जास्त चांगल्या प्रकारे समजतात असा निष्कर्ष काढला . जे लोक एखाद्याच्या मताशी असहमत होते त्यांचे वागणे मत मांडणाऱ्यांबद्दल हिंसक होते . तर एखाद्याच्या मताशी सहमत असणाऱ्यांचे वागणे शांत स्वरुपाचे होते . आवाज मानवाला जास्त चांगल्या प्रकारे संवेदना पोहचवू शकतो आणि जबाबदारीचे भान करुन देतो असे मत बर्कले विद्यापिठातील वैज्ञानिक ज्युलियाना यांनी व्यक्त केले आहे . आम्ही केलेल्या आणखीन एका प्रयोगामध्ये एका राजकारण्याचे भाषण एकाला वाचायला दिले आणि नंतर दुसऱ्या दिवशी तेच भाषण ऐकायला सांगितले . त्यानंतर त्या व्यक्तीने दोन्ही प्रकारांपैकी ऐकलेल्या भाषणाचे मुद्दे अधिक जास्त पटल्याचे मत व्यक्त केल्याचे ज्युलियाना यांनी सांगितले . या अभ्यासामधून सोशल मीडियावर नेत्यांच्या भाषांमुळे मतांचे ध्रुविकरण होत असल्याचे सिद्ध झाले आहे . सोशल मीडियावर असा टोकाचा वाद - विवाद होण्याने हिसंक वृत्ती वाढते तसेच मतांचे ध्रुविकरण होते .


रिलायन्स जिओने वर्षभरापूर्वी टेलिकॉमच्या क्षेत्रात प्रवेश करत धक्का दिला होता . जिओच्या धमाकेदार ऑफर्समुळे बाजारातील इतर कंपन्यांचे धाबे दणाणले होते . काही दिवसांपूर्वी जिओने आपला फोन बाजारात दाखल करत टेलिकॉम क्षेत्रात आणखी एक धक्का दिला होता . त्यानंतर ग्राहकांना विविध ऑफर्स देत सातत्याने आकर्षिक करण्यात जिओ यशस्वी झाले आहे . सध्या परदेशात राहणाऱ्यांचे वाढते प्रमाण लक्षात घेता कंपनीने या ग्राहकांसाठी एक खास ऑफर नुकतीच जाहीर केली आहे . १५ मे म्हणजेच येत्या मंगळवारपासून हा नवीन प्लॅन सुरु होणार असून यामध्ये अतिशय कमी दरांत तुम्हाला परदेशात असलेल्या आपल्या जवळच्या व्यक्तीशी संवाद साधता येणार आहे . यामध्ये कॉलिंगसाठीचा दर प्रति मिनिट ५० पैसे इतका ठेवण्यात आला असून रोमिंग २ रुपये प्रति मिनिट असेल . जिओच्या पोस्टपॅड प्लॅनचाच एक भाग असलेली ही नवीन सुविधा ग्राहकांसाठी नक्कीच आनंदाची बाब आहे . या प्लॅनची बेसिक रक्कम १९९ रुपये इतकी असून ही रक्कम ग्राहकांना दरमहा भरावी लागेल . विशेष म्हणजे आपल्या नंबरवर इंटरनॅशनल कॉल सर्व्हिस सुरू करण्यासाठी ग्राहकांना कोणत्याही प्रकारचे सिक्युरीटी डिपॉझिट ठेवण्याची आवश्यकता नाही . या शानदार ऑफर्सद्वारे ग्राहक अमेरिका किंवा कॅनडाला ५० पैसे प्रति मिनिट या दराने कॉल करु शकतात . तर बांगलादेश , चीन , फ्रान्स आणि लंडनमध्ये कॉल करण्यासाठी प्रति मिनिट २ रुपये खर्च करावा लागेल . इस्त्रायल , नायझेरिया , सौदी अरब , स्वीडन आणि अन्य देशात एक मिनिट बोलल्यास ६ रुपये प्रति मिनिट खर्च येणार असल्याचे कंपनीने स्पष्ट केले आहे . रोमिंगसाठीही कोणताही नवीन डेटा प्लॅन घेण्याची आवश्यकता नसल्याचे कंपनीने स्पष्ट केले आहे .


गोड पदार्थाशिवाय जेवण पूर्ण होत नाहीत असं म्हणतात . त्यात तो पदार्थ जर गुलाबजाम असेल तर प्रश्नच नाही . अनेकांच्या आवडीचा असा हा पदार्थ . पण , राधा आणि आदित्य तुमच्यासाठी या ‘गुलाबजाम’वरूनच एक आगळी वेगळी कथा घेऊन येत आहेत . झी स्टुडिओज निर्मित आणि सचिन कुंडलकर दिग्दर्शित ‘गुलाबजाम’ या चित्रपटाच्या शीर्षकानेच अनेकांचे लक्ष वेधले होते . चित्रपटाचा पोस्टर आणि टीझर प्रदर्शित करण्यात आल्यानंतर आता नुकताच त्याचा ट्रेलर प्रदर्शित करण्यात आला . सोनाली कुलकर्णी आणि सिद्धार्थ चांदेकर यांच्या मुख्य भूमिका असलेल्या ‘गुलाबजाम’चा ट्रेलर चित्रपटाबद्दलची उत्सुकता आणखीन ताणणारा असे म्हटले तर चुकीचे ठरणार नाही . PadMan challenge वाचा : अन् सेलिब्रिटींनी सॅनिटरी पॅडसह दिली पोज लंडनहून भारतीय खासकरुन महाराष्ट्रीय पदार्थ शिकण्यासाठी भारतात आलेल्या आदित्य आणि त्याला स्वयंपाक शिकवणारी गुरु राधाची ही कथा आहे . ‘मी तुमचं स्वयंपाकावरचं पुस्तक वाचलं’ असे म्हणणाऱ्या आदित्यला एक आजी ‘कशाला ? बाईलवेडी कामं . . ’ असं म्हणून एकप्रकारे पुरुषांनी स्वयंपाकघरात जाऊ नये असेच काहीसे सांगतात . आदित्यला स्वतःचे रेस्तराँ सुरु करायचे असते . त्यासाठी त्याला उत्तम असा सव्यंपाक करणआऱ्या गुरुची गरज असते . गुरुच्या शोधात असलेल्या आदित्यला एकदा स्वतःला ‘बच्चन’ समजणाऱ्या राधाच्या हातचे गुलाबजाम खाण्याची संधी मिळते . त्याचवेळी तो राधाला आपला गुरु बनवण्याचा निश्चय करतो . पण राधा आदित्यला स्वयंपाक शिकवणार का ? त्याला राधाप्रमाणे गुलाबजाम , करंज्या असे चविष्ट पदार्थ करायला जमतील का ? या प्रश्नांची उत्तर तुम्हाला चित्रपट पाहिल्यावरच मिळतील . वाचा : दीपिकाने स्पष्ट केली ‘सिनेमॅटीक लिबर्टीची’ संकल्पना ‘पंगतीची तयारी बघण्यासाठी आज उघडलीय स्वयंपाकघराची खिडकी . बघा कशी चाललीय तयारी आणि १६ फेब्रुवारीला पंगतीला नक्की या वाट बघतोय ! ’ , असे म्हणत अभिनेत्री सोनाली कुलकर्णीने ‘गुलाबजाम’चा ट्रेलर तिच्या अधिकृत ट्विटर हॅण्डलवर शेअर केला . राधा आणि आदित्यच्या ‘गुलाबजाम’ची चव येत्या १६ फेब्रुवारीला प्रेक्षकांना चाखता येईल .


पाश्चिमात्य आहारात असलेल्या मेद तसेच साखरेमुळे लहान आतडय़ात काही जिवाणूंची वाढ होऊन ते मेद शोषून घेतात , असे अभ्यासात म्हटले आहे . जर्नल होस्ट अँड मायक्रोब या नियतकालिकाने म्हटले आहे , की यात कोणत्या प्रकारचे जिवाणू सहभागी असतात याचा अभ्यास मिडवेस्टर्न युनिव्हर्सिटीच्या वैज्ञानिकांनी केला आहे . यात मेद शोषून घेण्यात यातील जिवाणूंचा संबंध असतो . यात उंदरांवर काही प्रयोग करण्यात आले असता काहींना जिवाणूमुक्त अन्न देण्यात आले , तर काहींना जिवाणूयुक्त अन्न देण्यात आले . ज्यांना जिवाणूमुक्त अन्न देण्यात आले त्यांच्यात लठ्ठपणा वाढलेला दिसला , कारण त्यांच्यात चरबी शोषली गेली नाही . जेव्हा काही उंदरांना मायक्रोबायोटा देण्यात आले . त्यावेळी त्यांच्यात चरबी शोषली गेली , असे क्रिस्टिना मार्टिनेझ यांचे म्हणणे आहे . हे जिवाणू पचनासाठी लागणारी वितंचके लहान आतडय़ात तयार करतात . ते आहारातील चरबीचे विघटन करून ती शोषण्यास उपयुक्त असतात . जिवाणूंपासून तयार केलेले काही पदार्थ मेदाचे शोषण करण्यास मदत करतात , असे दिसून आले आहे . आतापर्यंतचा बराच अभ्यास हा मोठय़ा आतडय़ाशी संबंधित होता . आताच्या अभ्यासात लहान आतडय़ातील मायक्रोबायोटाशी संबंध आहे . लहान आतडय़ात स्थूल पोषकांचे शोषण होत असते . जे अन्न आपण खातो त्यातून कोणते जिवाणू आतडय़ात असणार हे ठरते , त्यामुळे जिवाणू हे चयापचयावर थेट परिणाम करतात . परिणामी मेटॅबोलाइट्स , प्रिबायोटिक्स व पोस्ट बायोटिक्स यांचा वापर केल्यास क्रॉन्स डिसीज व इतर रोगात उपयोग होऊ शकतो , त्यामुळे लठ्ठपणाही कमी करता येईल असे त्यांचे म्हणणे आहे .


रिलायन्स जिओने बाजारात मोफत इंटरनेटची सुविधा आणल्यापासून टेलिकॉम कंपन्यांमध्ये जोरदार स्पर्धा सुरु झाली आहे . एअरटेल कंपनीही मोठ्या उत्साहाने या स्पर्धेत सहभागी झाल्याचे म्हणता येईल . कारण नुकतेच एअरटेलने आपल्या ग्राहकांसाठी अतिशय आकर्षक असे प्लॅन्स जाहीर केले आहेत . एअरटेलने नुकत्याच जाहीर केलेल्या ७९९ रुपयांच्या प्लॅनमध्ये ग्राहकांना २८ दिवसांसाठी ८४ जीबी इंटरनेट डेटा ३ जी आणि ४ जी स्पीडने वापरता येणार आहे . म्हणजेच ग्राहकांना दररोज ३ जीबी डेटा वापरता येणार आहे . ‘माय एअरटेल’ या अॅपवरुन तसेच एअरटेलच्या वेबसाईटवरुन प्रीपेड सुविधा वापरणारे ग्राहक रिचार्ज करु शकतील . कंपनीने मागील महिन्यातच आपला ९९९ रुपयांचा प्लॅन बाजारात आणला होता . यामध्ये ग्राहकांना दररोज ४ जीबी इंटरनेट डेटा मोफत मिळत होता . ज्या ग्राहकांना विविध कामांसाठी जास्त इंटरनेट वापरण्याची आवश्यकता असते अशांना हे प्लॅन उपयुक्त ठरु शकतात असे कंपनीचे म्हणणे आहे . याशिवाय ७९९ रुपयांच्या प्लॅनमध्ये ग्राहकांना एसटीडी आणि लोकल कॉलिंगही मोफत मिळणार आहे . मात्र यामध्ये प्रत्येक दिवसासाठी २५० मिनीटे आणि आठवड्यासाठी १ हजार मिनीटे मोफत मिळतील असे स्पष्टीकरणही कंपनीने दिले आहे . मोफत कॉलिंगची मर्यादा संपल्यानंतर ग्राहकांना एअरटेल ते एअरटेल १० पैसे प्रतिमिनीट दराने तर एअरटेल ते अन्य नेटवर्कसाठी ३० पैसे प्रतिमिनीट हा दर पडेल . एअरटेल पेमेंट्स बँकमधून हा प्लॅन घेणाऱ्या ग्राहकांना ५० टक्के कॅशबॅक ऑफरही मिळू शकते . याशिवायही कंपनीने आपले अनेक नवीन प्लॅन लाँच केले आहेत . एअरटेलने लाँच केलेल्या प्लॅनपैकी सर्वात लहान प्लॅन केवळ ८ रूपयांचा आहे . तर , ९९९चा प्लान हा सर्वात महाग प्लान आहे . मात्र हे सर्व प्लॅन प्रीपेड ग्राहकांसाठी आहेत . ८ रूपयांच्या छोट्या प्लॅनमध्ये तुम्हाला ५६ दिवसांची वैधता मिळते . तसेच , सर्व लोकल आणि एसटीडी कॉल ३० पैसे प्रतिमिनिट दराने करता येणार आहेत . याशिवाय ४० रूपयांच्या प्लॅनमध्ये ३५ रूपयांचा टॉकटाईम दिला जातो . जो अनलिमिटेड काळासाठी वैध आहे . ६० रूपयांतही अनलिमिटेड वैधता असलेला एक प्लॅन आहे . या प्लॅनमध्ये ५८ रूपये इतका टॉकटाईम मिळतो .


बॉलीवूड अभिनेता टायगर श्रॉफच्या प्रेमप्रकरणाची सध्या बॉलीवूड वर्तुळात जोरदार चर्चा आहे . नुकतेच मुंबईत एका हॉटेलमध्ये डिनर डेटसाठी टायगर आणि त्याची कथित प्रेयसी दिशा पटानी एकत्र दिसले होते . पण टायगर हॉटेलमध्ये आल्याचे वृत्त समजताच त्याच्या चाहत्यांनी हॉटेलबाहेर गर्दी केली . त्यानंतर माध्यमांचे प्रतिनिधी देखील तेथे पोहोचले . दिशा पटानी ही टायगरच्या आधीच हॉटेलमध्ये पोहोचली होती . पण टायगर आपल्या कारमधून हॉटेलजवळ पोहोचला तेव्हा गर्दी पाहून बिथरला आणि त्याने कारमधून खाली उतरणे टाळले . हॉटेलमध्ये न जाताच दिशाला एकटं टाकून टायगरने पोबारा केला . काही वेळानंतर दिशा देखील हॉटेलमधून बाहेर आली आणि रिक्षातून निघून गेली . हॉटेलमधून बाहेर येतेवेळी तिच्या चेहऱयावरची नाराजी स्पष्ट दिसत होती . टायगरने असं का केलं ? याचं कारण काही कळू शकले नाही . याआधी देखील दोघं पॅरिसला जात असताना विमानतळावर पोहोचल्यानंतर टायगरने कारमधून बाहेर येणे टाळले होते . सुरुवातीला केवळ दिशाच विमानतळावर पोहोचली होती . त्यानंतर अर्ध्यातासाच्या अंतराने टायगर पुन्हा विमानतळावर दाखल झाला होता .


व्हॉट्स अॅपवर पसरवण्यात येणाऱ्या अफवांना व चिथावणीखोर मेसेजेसना थांबवण्याची जबाबदारी कोणाची असा प्रश्न केंद्र सरकारनं इन्स्टंट मेसेजिंग अॅप कंपनीला विचारला होता . व्हॉट्स अॅपनं यासंदर्भात सरकारकडे खुलासा केला असून हिंसेच्या अघोरी घटनांनी आम्हीदेखील व्यथित झाल्याचं म्हटलं आहे . तसेच या समस्येवर लगेच काहीतरी तोडगा काढावा अशी आमचीही इच्छा असल्याचं व्हॉट्स अॅपनं सरकारला पाठवलेल्या पत्रात म्हटलं आहे . चिथावणीखोर मेसेजेसमुळे केंद्र सरकारचा व्हॉट्सअॅपला इशारा केंद्र सरकारच्या माहिती व तंत्रज्ञान खात्याला पाठवलेल्या पत्रात व्हॉट्स अॅपनं म्हटलंय की हा अत्यंत महत्त्वाचा विषय असून तंत्रज्ञान पुरवणाऱ्या कंपन्या , समाज व सरकार या सगळ्यांनी एकत्र येऊन मार्ग काढण्याची गरज आहे . व्हॉट्स अॅपवर अत्यंत बेजबाबदार मेसेजेस पाठवण्यात येतात , अफवा पसरवण्यात येतात तसेच चिथावणीखोर मेसेज पाठवले जातात , त्याविरोधात तातडीनं कारवाई करावी असं सरकारनं व्हॉट्स अॅपला सांगितलं होतं . सुरक्षेला प्राध्यान देताना कुणालाही एका बटण दाबण्यानं ब्लॉक करता येतं असं व्हॉटसअॅपनं म्हटलं आहे . चुकीची माहिती पसरवली जाऊ नये म्हणून व्हॉट्स अॅपच्या ग्रुपमध्ये नवीन काही फीचर्सही अॅड करण्यात आली असल्याचे कंपनीने नमूद केले आहे . तसेच ग्रुप सोडून गेलेल्याला परत अॅड करता येणार नाही असं फीचरही देण्यात आल्याचं कंपनीनं म्हटलं आहे . सोशल मीडियाचा भस्मासूर ! कुठल्या सदस्याला मेसेज पाठवता येतील याचे अधिकार अॅडमिनला देणारं फीचर अॅड करण्यात आलं आहे , त्यामुळे अनेक गैरप्रकारांना आळा घालणं शक्य होईल असा दावाही कंपनीनं केला आहे . व्हॉट्स अॅपनं असंही नमूद केलंय की , मेसेज फॉरवर्ड केलाय की स्वतः पाठवलाय हे दाखवणारं फीचरही अॅड करण्यात आलं आहे .


नॅशनल कॅपिटल रिजन ( दिल्ली ) संघाचा सुमीत पन्नासावा " हिंदकेसरी ' ठरला . मातीमधील भारताचा या वर्षीचा सर्वोत्तम मल्ल असलेल्या सुमीतने सुवर्णमहोत्सवी किताबी लढतीत महाराष्ट्राच्या अभिजित कटके याचे आव्हान गुणांवर 9 - 2 असे मोडून काढले . श्रीमंत दगडूशेठ हलवाई सार्वजनिक गणपती ट्रस्टच्या सहकर्याने महाराष्ट्र राज्य कुस्तीगीर परिषदेने या स्पर्धेचे आयोजन केले होते . येथील सणस मैदानावर झालेल्या अंतिम लढतीत कुस्ती भलेही निकाली झाली नसली , तरी मल्लांचे मातीतील कौशल्य चाहत्यांच्या मनात घर करून केले . उपांत्य फेरीच्या प्रत्येकी दोन लढती खेळल्यावर तासाभरात दोन्ही मल्ल विजेतेपदाच्या लढतीसाठी आखाड्यात उतरले होते . दोघांची दमछाक निश्चित झाली होती . त्यांची देहबोलीच बोलत होती . तरी देखील कणखर मानसिकता आणि अनुभवाच्या जोरावर सुमीतने बाजी मारली . अभिजितला " महाराष्ट्र केसरी ' पाठोपाठ " हिंदकेसरी ' लढतीतही उपविजेतेपदावर समाधान मानावे लागले . दोन वर्षांपूर्वी " भारत केसरी ' ठरलेल्या सुमीतने कुस्तीच्या पहिल्याच मिनिटाला अभिजितला बाहेर ढकलत गुणाचे खाते उघडले . त्यानंतर आक्रमक होत एकेरीपट काढून दोन गुणांची कमाई केली . चौथ्या मिनिटाला पुन्हा एकदा अभिजितला बाहेर ढकलत त्याने दोन गुणांची कमाई करत चार मिनिटांतच 4 - 0 अशी आघाडी मिळवली . सहाव्या मिनिटाला अभिजितने आपला हुकमी दुहेरी पटाचा डाव टाकत सुमीतला खाली दाबत दोन गुण मिळविले . मात्र , सुमीतच्या तुलनेत अभिजितची अधिक दमछाक झालेली दिसून आली . पहिल्या फेरीच्या सातव्या मिनिटाला अभिजितचा ढाक टाकण्याचा डाव फसला . धिप्पाड असूनही सुमीतने स्वतःची सुटका करून घेत कुस्ती बाहेर ढकलत दोन गुणांची कमाई केली . विश्रांतीला 6 - 2 अशी आघाडी घेतल्यावर दुसऱ्या फेरीची सुरवात संथ होती . पहिली चार मिनिटे खडाखडीतच गेली . पाचव्या मिनिटाला अभिजितने आकडी डाव टाकण्याचा सुरेख प्रयत्न केला . पण , या वेळीही सुमीत सटकला आणि त्याच्यावर डाव उलटवत त्याने दोन गुण मिळविले . त्यानंतर निष्क्रिय कुस्ती केल्याचा फटका अभिजितला बसला . त्याचा आयता आणखी एक गुण सुमीतला मिळाला . उपांत्य फेरीत अभिजितला हरवल्यामुळे विजेतेपदाचा विश्वास होता . लहानपणापासून " हिंदकेसरी ' चे स्वप्न बाळगले होते . ते सुवर्णमहोत्सवी वर्षात साकार झाले . आता राष्ट्रीय स्तरावर देखील भारताचे नाव उंचावण्याची मनीषा आहे .


पुरेशी झोप घेतल्याने कामाच्या क्षमतेत वाढ होत असल्याचे एका वैद्यकीय संशोधनात आढळून आले आहे . कॅनडातील कॅलगरी विद्यापीठाच्या संशोधकांनी केलेल्या या अभ्यासाचे निष्कर्ष अमेरिकन जर्नल ऑफ स्पोर्ट्स मेडिसिन या नियतकालिकामध्ये प्रसिद्ध झाले आहेत . कामाच्या वाढलेल्या वेळा , रात्रपाळीत काम करावे लागणे , ताणतणाव , दूरवरचा प्रवास , झोपेसंबंधी विकार अशा अनेक कारणांमुळे अनेक जणांना पुरेशी झोप मिळत नाही . त्यांचे दुष्परिणाम केवळ शरीरावरच नाही तर मानसिक आरोग्यावरही होताना दिसतात . सतत कमी झोप मिळाल्याने वाहन चालवताना त्रास होणे , कामाच्या क्षमतेवर परिणाम होणे अशा लक्षणांबरोबरच स्थूलपणा , मधुमेह आणि अन्य विकार जडतात . जेव्हा आपल्याला माहीत असते की पुढील काही काळ पुरेशी झोप मिळणे शक्य नाही , त्याच्या आधी जर नेहमीपेक्षा अधिक वेळ झोपून ‘झोप साठवून ठेवली’ तर पुढील काळात कामाच्या क्षमतेत वाढ होते असे या संशोधनात दिसून आले . समजा तुम्ही दुसऱ्या दिवशी पूर्ण रात्र जागून अभ्यास करणार असाल तर त्याआधीच्या रात्री थोडी जास्त झोप घेतली तर दुसऱ्या दिवशीच्या कामावर सकारात्मक परिणाम होतो , असे यातून दिसून आले . संशोधकांनी त्यासाठी सामान्य झोप घेणाऱ्या व्यक्ती आणि अपुरी झोप मिळालेल्या व्यक्ती यांच्यात तुलनात्मक अभ्यास केला . त्यात असे दिसले की ज्यांनी नेहमीपेक्षा थोडी जास्त झोप घेऊन ‘विश्रांतीची साठवणूक’ केली आहे त्यांना पुढील काही दिवस काम करताना कमी थकवा जाणवला . या अभ्यासाचा उपयोग रात्रपाळीत काम करणारे कर्मचारी , संरक्षण दलांतील कर्मचारी , लांबचा प्रवास करावा लागणारे वाहनचालक , डॉक्टर , खेळाडू आदी गटांना होईल , असे संशोधकांचे मत आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


आयपीएल स्पर्धेत प्लेऑफचे तिकीट मिळवून स्पर्धेतील आव्हान टिकवून ठेवण्यासाठी रविवारी किंग्ज इलेव्हन पंजाब आणि रायझिंग पुणे सुपरजाएंट्स या दोन संघात कडवी झुंज पाहायला मिळणार आहे . हा सामना दोन्ही संघांसाठी ‘जिंकू किंवा मरु’ असाच आहे . आगामी सामन्याविषयी अनेक चर्चा रंगत असताना किंग्ज इलेव्हन पंजाब संघाचा फिरकीपटू राहुल तेवतियाने पुणे संघाविरुद्धचा सामना हा अंतिम सामन्यासारखा खेळणार असल्याचे म्हटले आहे . पुण्याविरुद्धचा सामना आमच्यासाठी अंतिम सामन्याप्रमाणे आहे . त्यामुळे आम्ही या सामन्यात जोमाने मैदानात उतरणार आहोत , असे तो म्हणाला . किंग्ज इलेव्हन पंजाबची आयपीएल स्पर्धेतील सुरुवात फारशी चांगली झाली नव्हती . मात्र , कोलकाता नाईट रायडर्स आणि मुंबई इंडियन्सविरुद्ध दिमाखदार विजय मिळवत पंजाबने अखेरच्या टप्प्यात दमदार पुनरागमन केले . विजयाची हॅट्रीक करुन स्पर्धेतील आव्हान कायम ठेवण्यासाठी पंजाब मैदानात उतरेल . पुणे संघाला पराभूत करुन पंजाब प्लेऑफमध्ये पात्रता सिद्ध करेल , असा विश्वासही राहुलने यावेळी व्यक्त केला . आयपीएलच्या दहाव्या सत्रात राहुलने कोलकाता नाईट रायडर्सविरुद्दच्या सामन्यातून आयपीएल स्पर्धेत पदार्पण केले . या सामन्यात त्याने ४ षटकात ४ . ५० च्या सरासरीने धावा देत दोन महत्वपूर्ण बळी टिपले होते . कोलकात्याचा कर्णधार गौतम गंभीर आणि रॉबीन उथप्पा यांना त्याने तंबूचा रस्ता दाखवला होता . मागील सामन्यातील खेळीमध्ये वीरेंद्र सेहवागचे मार्गदर्शन मोलाचे ठरल्याचेही त्याने सांगितले . पहिला सामना खेळल्यानंतर मी वीरेंद्र सेहवागशी बोललो . त्याने मला आत्मविश्वास दिला . त्यामुळे आगामी सामन्यात माझ्यावर कोणताही दबाव नसून नैसर्गिक खेळी करण्यावर भर देईन , असा विश्वास राहुलने व्यक्त केला . दुसरीकडे रायझिंग पुणे सुपरजाएंट्सचा आयपीएलमधील दोन वर्षाचा करार संपुष्टात येत आहे . त्यामुळे आयपीएलचा शेवट गोड करण्यासाठी पुण्याचा संघ प्रयत्नशील असेल .


काही प्रादेशिक चित्रपटांमधील कलाकार हे भल्याभल्या बॉलिवूड कलाकारांनाही मागे टाकतात . ज्यावेळी शाहरुख खानचा ‘झिरो’ चित्रपट प्रदर्शित झाला , त्याचवेळी ‘केजीएफ’ हा कन्नड चित्रपट प्रेक्षकांच्या भेटीला आला . दाक्षिणात्य अभिनेता यशची मुख्य भूमिका असलेल्या ‘केजीएफ’ने शाहरुखच्या ‘झिरो’लाही मागे टाकलं होतं . विशेष म्हणजे महाराष्ट्रातही या चित्रपटाला चांगला प्रतिसाद मिळाला . काही आठवड्यांतच २०० कोटींचा गल्ला जमवणाऱ्या या चित्रपटातील नायकाचे वडील हे मात्र आजही बस चालवतात . यशचे खरे नाव कुमार गौडा . छोट्या पडद्यावरून त्याने कारकिर्दीला सुरुवात केली . आजवर त्याने अनेक दाक्षिणात्य चित्रपटांमध्ये खूप चांगल्या भूमिका साकारल्या आहेत . दक्षिणेतील सुपरस्टारमध्ये त्याची गणना केली जाते . पैसा , प्रसिद्धी या सर्व गोष्टी त्याला मिळाल्या . पण तरीही यशचे बाबा गावी अजूनही बस चालवतात . त्यांनी हे काम करण्यामागचं कारण ऐकून तुम्हालाही त्यांचा अभिमान वाटेल . बस ड्रायव्हर या कामामुळेच त्यांना मुलाचे स्वप्न पूर्ण करता आले . त्यांच्या या कामामुळेच यश त्याच्या करिअरमध्ये पुढे जाऊ शकला . त्यामुळे आता यशने जरी पैसा कमावला तरी ज्या व्यवसायाने आपल्याला इतका आधार दिला तो न सोडण्याचा निर्णय त्याच्या वडिलांनी घेतला आहे . ‘बाहुबली’चे दिग्दर्शन एस . एस . राजामौली यांनी एका मुलाखतीत याविषयी सांगितले होते की , यशचे वडील बस ड्रायव्हर आहेत हे ऐकून मला खूप आश्चर्य वाटले होते . पण त्यांनी आपल्या मुलांसाठी जे काही केले , ते ऐकून ते खरे हिरो असल्याची मला जाणीव झाली .


मशिदीमध्ये होणाऱ्या अजानविरोधात ट्विट केल्यानंतर गायक सोनू निगमवर अनेकांनी आगपाखड केली . धार्मिक स्थळांच्या ठिकाणी होणारा लाउडस्पीकरचा वापर यावर सोनू निगमने केलेले ट्विट हे संविधानाचा अनादर करणारे आहे . त्यामुळे त्याने भारत सोडण्याचा विचार करायला हवा , असे मत पश्चिम बंगाल अल्पसंख्यक संयुक्त परिषदेचे उपाध्यक्ष मौलवी सय्यद शाह यांनी व्यक्त केले . मौलवी म्हणाले की , सोनू निगमने अजानवर भाष्य केल्याने अनेक भारतीयांच्या धार्मिक भावना दुखावल्या गेल्या आहेत . त्यामुळे त्याने लवकरात लवकर सर्वांची माफी मागावी . नाहीतर दहा लाख रुपयांचे बक्षिस मिळवण्यासाठी मी दिलेल्या इतर अटीही पूर्ण कराव्यात . सोनू निगमने मुंडन करून घेतलेय . पण , मी सांगितलेल्या अजून दोन अटी त्याने पूर्ण करणे बाकी आहे . त्याने गळ्यात चपलांचा हार घालावा आणि संपूर्ण देशभर फिरावे असेही मी सांगितले होते . जेव्हा तो या दोन्ही अटी पूर्ण करेल तेव्हा मी स्वतः पत्रकार परिषद बोलावून त्याला चेक देईन . तत्पूर्वी , चहुबाजूंनी होणारी टीका आणि मौलवीच्या धमक्यांमुळे सोनू निगमने बुधवारी पत्रकार परिषद घेतली आणि टीकाकारांना प्रत्युत्तर दिले . यावेळी मौलवींनी दिलेल्या धमकीचा निषेध करत त्याने भर पत्रकार परिषदेत मुंडनही करवून घेतले . पण , केस कापून घेण्यापूर्वी त्याने आपले ट्विट हे कुठल्याही धर्माच्या विरोधात नव्हते , हे पुन्हा स्पष्ट केले . लाउडस्पीकर कोणत्याही धर्माचा भाग नसल्यामुळे त्याची गरज नाही , असा पुनरूच्चार त्याने केला . ‘लाउडस्पीकरवरून होणारी अजान ही गुंडगिरी आहे , असे मी म्हटले . माझ्या या एकाच विधानाला उचलून धरले गेले . मात्र मी केवळ मशिदींबद्दल बोललो नाही . मंदिरे आणि गुरूद्वारांचाही उल्लेख माझ्या ट्विटमध्ये केला होता . त्याकडे मात्र हेतुपुरस्सर दुर्लक्ष करण्यात आले’ असा आरोप त्याने यावेळी केला .


Xiaomi Mi A2 या स्मार्टफोनची आज देशात पहिल्यांदाच विक्री सुरू होत आहे . आज दुपारी 12 वाजेपासून अमेझॉन आणि mi . com वरुन हा स्मार्टफोन खरेदी करता येईल . गेल्या महिन्यात स्पेनमध्ये झालेल्या आपल्या ग्रँड इव्हेंटमध्ये कंपनीने Mi A2 आणि Mi A2 Lite हे दोन स्मार्टफोन सादर केले होते . या दोन्ही फोनबाबत मागच्या काही दिवसांपासून बरीच चर्चा होती . अखेर आजपासून Mi A2 ची विक्री सुरू होत आहे . या फोनच्या मागच्या बाजूला 20 आणि 12 मेगापिक्सलचे दोन कॅमेरे आहेत . तर सेल्फीप्रेमींसाठी पुढील बाजूसही 20 मेगापिक्सल कॅमेरा आहे . 4GB रॅम आणि 64GB स्टोरेज असलेल्या फोनची किंमत 16 हजार 999 रुपये आहे . याशिवाय या फोनमध्ये 6GB रॅम आणि 128GB स्टोरेज असलेलं व्हेरिअंटही असेल असं सांगण्यात येत आहे , मात्र या व्हेरिअंटची किंमत किती असणार याबाबत माहिती देण्यात आलेली नाही . हा फोन खरेदी केल्यास रिलायन्स जिओकडून ग्राहकांना 4.5 टीबी अतिरिक्त डेटा देण्यात येत आहे . तसंच या फोनवर 2,200 रुपयांच्या इन्स्टंट कॅशबॅकची ऑफरही देण्यात आली आहे . स्पेसिफिकेशन – डिस्प्ले : 5.99 इंच प्रोसेसर : 1.8GHz ऑक्टाकोर फ्रंट कॅमेरा : 20 - मेगापिक्सल रिजोल्युशन : 1080×2160 पिक्सल pixels रॅम : 4GB ओएस : Android 8.1 Oreo स्टोरेज : 64GB / 128GB रिअर कॅमेरा : 20 - मेगापिक्सल बॅटरी : 3000mAh


ब्रेकअप , पॅचअप , घटस्फोट याविषयीच्या बऱ्याच चर्चा बॉलिवूड विश्वात पाहायला मिळतात . गेल्या काही दिवसांपासून या चर्चांच्या वर्तुळाच रंगणारं एक नाव म्हणजे अर्जुन रामपालचं . काही दिवसांपूर्वीच अर्जुनने त्याच्या पत्नीपासून वेगळं होण्याचा निर्णय घेतला . ज्यानंतर मेहर जेसिया आणि अर्जुनच्या नात्याने अनेकांचच लक्ष वेधलं . इतक्या वर्षांचं वैवाहिक नातं , इतक्या वर्षांची त्यांची साथ एका वळणावर येऊन तिथेच थांबली . आयुष्यातील या अतिशय महत्त्वाच्या निर्णयानंतर अर्जुन आणि मेहर हे दोघंही आपआपल्या वाटांवर गेले . ज्यानंतर आता अर्जुनच्या आयुष्यात एका खास व्यक्तीची एन्ट्री झाल्याचं म्हटलं जात आहे . सर्बियन मॉडेल , डान्सर आणि अभिनेत्री नताशा स्टॅन्कोविक असं त्या खास व्यक्तीचं नाव असून ती अर्जुनची जवळची मैत्रीण असल्याच्या चर्चा आहेत . इतकच नव्हे , तर अर्जुन नताशाला डेट करत असल्याचंही म्हटलं जात आहे . त्यामुळे नात्यांची ही गुंतागूंत सध्या बरीच प्रकाशझोतात आली आहे असंच म्हणावं लागेल . नताशा अर्जुनच्या ‘डॅडी’ या चित्रपटात एका आयटम साँगवर थिरकली होती . सूत्रांनी दिलेल्या माहितीनुसार या चित्रपटाच्याच वेळी अर्जुन आणि तिची ओळख झाली . कालांतराने त्यांच्यातील मैत्री आणखीनच दृढ होत गेली असंही म्हटलं जात आहे . गेल्या तीन महिन्यांपासून अर्जुन आणि त्याची पत्नी मेहर वेगवेगळे राहत आहेत . पाहा : kaala video : ‘काला’साठी चेन्नईत अशी साकारली धारावी नताशा ही एक प्रोफेशनल डान्सर असून , ‘डीजे वाले बाबू’ या गाण्यामुळे ती प्रकाशझोतात आली होती . त्याशिवाय ‘फुकरे रिटर्न्स’ या चित्रपटातील ‘मेहबूबा’ या गाण्यावरही ती थिरकली होती . ‘हॉलिडे’ , ‘अॅक्शन जॅक्सन’ या चित्रपटांमध्येही तिने पाहुण्या कलाकाराची भूमिका साकारली होती . त्यामुळे आता बॉलिवूडमध्ये आलेल्या या परदेशी अभिनेत्रीसोबतचं अर्जुनचं हे नातं येत्या काही दिवसांमध्ये बरंच चर्चेत राहणार असण्याची चिन्हं आहेत असं म्हणणं वावगं ठरणार नाही .


वॉडरोबमध्ये अनेक छोटय़ाछोटय़ा गोष्टी असतात . ज्या स्वस्तात स्ट्रीट मार्केटवरून घेतलेल्या असतात . वर्षांनुवर्षे एका कोपऱ्यात पडलेल्या असतात ; पण अडचणीला मदतीस धावून येतात . अगदी दोन - तीन वर्षे जुना लूझ टी - शर्ट , योग्य फिट होणारी जीन्स , छोटंसं कानातलं या गोष्टीचं यात हक्काचं स्थानच . बरं यांची गंमत म्हणजे यांना लेटेस्ट ट्रेण्ड्स , स्टाइलचं वावडं नसतं . त्या ‘ऑलवेज इन ट्रेण्ड’ असतात . बॉलीवूडच्या एखाद्या एव्हरग्रीन नायिकेप्रमाणे . ‘खालीच बाजारात जायचं आहे’ ते ‘आय हॅव निथग टू वेअर’ सिंड्रोमपर्यंत प्रत्येक वेळी ते मदतीला येतात . कपाटातल्या चप्पलेचेसुद्धा असेच आहे . तुम्ही कल्पनाही करू शकणार नाही , इतक्या वेगवेगळ्या रंगाढंगांत बाजारात उपलब्ध असलेली ही चप्पल वॉर्डरोबमध्ये खूप महत्त्वाची असते . काही वर्षांपूर्वी पादत्राणे म्हणजे चप्पल हेच समीकरण होतं . अगदी ‘पादुका’ या त्यांच्या पहिल्यावहिल्या रूपापासून ते आजच्या चप्पल किंवा स्लिपपर्यंत त्यांची रूपं बदलत गेली पण त्याचं महत्त्व तसूभरपण कमी झालं नाही . कोल्हापुरी चप्पल , जोधपुरी चप्पलसारखे यांच्यातील काही भिडू अगदी बाजारातून कधीच निवृत्त होतं नाहीत तर स्लीपर्स प्रत्येक सीझननुसार आपलं रूप बदलून येतात . उन्हाळ्यामध्ये पायाला घाम येतो म्हणून बंद शूज , हील्स यांना विश्रांती दिली जाते . पावसाळ्यात तर हील्सचा पर्याय बंदच होतो , पण कॅनव्हास शूज , लेदर शूजसुद्धा कपाटात जातात . त्यामुळे चप्पल्स माना वर काढू लागतात . हीच बाब लक्षात घेऊन सध्या बाजारात विविध स्टाइल्सच्या चप्पल्स दाखल झाल्या आहेत . स्लिपर सॉक्स उन्हाळ्यात पाय झाकायला बंद बूट लागतात , पण स्पोर्ट शूजसारख्या प्रकारांमध्ये पायात घाम जमा होतो . त्यामुळे ते नकोसे वाटतात . कित्येक जण पावसाळ्यात ऑफिसमध्ये चपलांचा दुसरा जोड ठेवतात . जेणेकरून दिवसभर भिजलेली सॅण्डल घालून बसावे लागत नाही . अशा वेळी स्लिपर सॉक्स हा प्रकार मदतीस येतो . कॅनव्हास किंवा जाड कापडाच्या या चप्पल दिसायला सॉक्सप्रमाणे असतात . तळव्यांना एक सोलचा जोड आणि मागच्या बाजूला झिप देऊन त्यांना चप्लेच स्वरूप दिलेलं असतं . या स्लिपर्स वापरायला सोयीच्या असतात , तसेच उन्हापासून संरक्षणसुद्धा करतात . वेजेस चप्पल पावसाळ्यातसुद्धा हील्स घालायची इच्छा असेल तर वेजेस चप्पल हा पर्यायसुद्धा तुमच्याकडे आहे . पावसाळ्यात सिलेटोज , प्लॅटफॉर्म हील्सप्रमाणे मागच्या बाजूस हील्स असलेल्या सॅण्डल्समुळे घसरून पडण्याची भीती असते . त्यामुळे वेजेसचा पर्याय उत्तम ठरतो . चप्पलांमध्येसुद्धा सध्या वेजेस हील्स उपलब्धो आहेत . एरवी चपलेला एकच सोल असल्याने जास्त वेळ चालल्यास पाय दुखू लागतात . पार्टीमध्ये अशा चप्पल अगदीच साध्या वाटतात . त्यामुळे यांची जागा आता वेजेस चप्पल घेऊ लागल्या आहेत . या चपलांवर स्टड्स , टिकल्या , िपट्र्स वापरून सुंदर डिझाइन केलेली असते . त्यामुळे त्यांना ग्लॅमर येतं आणि त्या वेगवेगळ्या निमित्तांसाठी सहज वापरता येतात . सॅण्डल चप्पल सॅण्डल चप्पल म्हणजे ‘किटोज’ हे समीकरण गेल्या काही वर्षांपासून अजूनही बाजारात आहे . एरवी ‘सॅण्डल हा आमचा प्रांत नाही , ’ असे म्हणणारी पुरुषमंडळीसुद्धा किटोज या सॅण्डल चप्पल प्रकारच्या प्रेमात आहेत . किटोज कॉलेज किंवा रोजच्या वापरासाठी योग्य असतात . पण त्यांचं रूप फारसं देखणं नसतं , त्यामुळे पार्टी , गेटटूगेदर , नोकरीसाठीची मुलाखत , मीटिंग्स अशा प्रसंगी त्यांना मिरवता येत नाही . त्यामुळे ते काहीसे मागे पडत होते . सध्या या सॅण्डल चप्पल प्रकारात अनेक प्रकार येऊ लागले आहेत . यांचं वैशिष्टय़ म्हणजे या चपलांना मागच्या बाजूने बक्कल असते . त्यामुळे पायाला पकडून बसतात . विशेषतः मुंबईमध्ये गर्दीच्या वेळी लोकल , बस पकडताना चपलेला मागे बक्कल असेल , तर ती पडण्याची भीती नसते . त्यामुळे हा प्रकार रोजच्या प्रवासात सोयीचा ठरतो . फंकी फ्लिप फ्लॉप स्लिपर्स किंवा चप्पल्सचं ‘कुल’ भावंडं म्हणजे ‘फ्लिप फ्लॉप’ . बिचवेअर म्हणून तरुणाईमध्ये फ्लिप - फ्लॉप पसंतीच होतंच . पण सध्या रोजच्या वापरासाठीही यांचा उपयोग होतो . एरवी पावसाळ्यात चापलांनी चिखल उडून जीन्स , लेिगगला लागतो . त्यामुळे या चपला पावसाळ्यात घालणं टाळल जायचं . पण हल्ली फ्लिप - फ्लॉपचा सोल जाडा असतो . त्यामुळे चिखल उडण्याचा त्राससुद्धा कमी होतो . सोशल मीडियामुळे इमोजी तरुणाईच्या लाडक्या झाल्या आहेत . मिनियम्सवरच्या त्यांच्या प्रेमाबद्दल काही न बोलणे उत्तम . कार्टून्स , अवेन्जर्स या िपट्र्सनी फ्लिप - फ्लॉपवर जागा पटकावली आहे . त्यामुळे हे फ्लिप - फ्लॉप आकर्षक दिसतात . मुलींसाठी खास स्टड्स , डायमंड लावलेले फ्लिप फ्लॉपसुद्धा बाजारात पाहायला मिळतात . म्युल चप्पल म्युल चप्पल्सचा समोरचा भाग झाकलेला असतो आणि मागच्या बाजूला दोन इंचाचे हील्स असतात . पावसाळ्यात लेदरच्या फॉर्मल शूजना बुरशी लागते म्हणून ते वापरता येत नाहीत . अशा वेळी ऑफिसवेअरमध्ये म्युल चप्पलचा पर्याय उपलब्ध आहे . मागच्या बाजूने चपलेप्रमाणे ओपन असल्याने या चपलांमध्ये पाणी गेलं तरी लगेच सुकतात आणि त्यांचा लुक फॉर्मल असतो . त्यामुळे ऑफिसमध्ये वापरायला सोयीच्या असतात . कुठे मिळतील ? ठाण्यातील राम मारुती रोड , जांभळी नाका , गावदेवी मार्केटमध्ये अशा प्रकारच्या चपला तुम्हाला सहज मिळतील . त्याचबरोबर कोरम मॉल , विविआना मॉल , हायपरसिटी मॉल अशा मॉलस्मधील काही चपलांच्या स्टोर्समध्येही चपला उपलब्ध आहेत . फ्लिप - फ्लॉप , सँडल चप्पल , वेजेस चप्पलची किंमत १५० रुपयांपासून सुरुवात होते . म्युल चप्पल , सॉक्स चप्पलच्या किमती ५०० रुपयांच्या घरात आहेत .


मुंबई : वेस्ट इंडीजविरुद्धच्या दोन कसोटी सामन्यांच्या मालिकेसाठी भारताचा संघ जाहीर करण्यात आला असून , कर्णधारपदी विराट कोहलीचे पुनरागमन झाले . इंग्लंड दौऱ्यात अपयशी ठरलेल्या शिखर धवनला वगळण्यात आले असून , पृथ्वी शॉ आणि मयांक अगरवाल या नवोदितांवर भिस्त ठेवण्यात आली आहे . केएल राहुल हा आता प्रमुख सलामीवीर असेल . इंग्लंड दौऱ्यातील अपयश शिखर धवनने कालच संपलेल्या आशिया करंडक एकदिवसीय क्रिकेट स्पर्धेत धुवून काढले . तरीही निवड समितीने त्याचा विचार केला नाही . हा प्रमुख बदल वगळता इतर मोठे बदल करण्यात आले नाहीत . जसप्रीत बुमरा आणि भुवनेश्वर कुमार यांना विश्रांती देण्यात आली तर ईशांत शर्मा आणि हार्दिक पंड्या तंदुरुस्त नसल्यामुळे त्यांचा विचार करण्यात आला नाही . आशिया करंडक स्पर्धेतून माघार घेणाऱ्या विराटला मनगटाच्या दुखापतीमुळे विश्रांती दिली जाण्याची शक्यता वर्तवली जात होती ; परंतु तंदुरुस्तीचा अहवाल आल्यानंतर त्याच्या समावेशासह संघ आज रात्री जाहीर करण्यात आला . विराटसह अश्विनही तंदुरुस्त ठरला आहे . बुमरा आणि भुवनेश्वर कुमार यांना आगामी ऑस्ट्रेलिया दौऱ्यासाठी विश्रांती देण्यात आल्यामुळे महम्मद सिराज आणि उमेश यादव यांना संधी मिळाली आहे . सिराजने भारत " अ ' संघातून भरीव कामगिरी करून लक्ष वेधले होते ; तर मुंबईच्या शार्दुल ठाकूरने स्थान कायम राखले आहे . वेस्ट इंडीजविरुद्धचा पहिला कसोटी सामना 4 ते 9 ऑक्टोबरदरम्यान राजकोट तर दुसरा सामना हैदराबादला 12 ते 16 ऑक्टोबरदरम्यान होणार आहे . संघ : विराट कोहली ( कर्णधार ) , केएल राहुल , पृथ्वी शॉ , मयांक अगरवाल , चेतेश्वर पुजारा , अजिंक्य रहाणे ( उपकर्णधार ) , हनुमा विहारी , रिषभ पंत ( यष्टीरक्षक ) , आर . अश्विन , रवींद्र जडेजा , कुलदीप यादव , महम्मद शमी , उमेश यादव , महम्मद सिराज , शार्दुल ठाकूर .


दुखापतीमुळे माघार घेण्याची प्रशिक्षक विजय शर्मा यांची सूचना नवी दिल्ली : विश्वविजेती वेटलिफ्टिंगपटू मीराबाई चानूच्या आशियाई क्रीडा स्पर्धेमधील सहभागापुढे गंभीर प्रश्नचिन्ह निर्माण झाले आहे . वर्षांच्या उत्तरार्धात होणाऱ्या ऑलिम्पिक पात्रता स्पर्धेसाठी तंदुरुस्त राहण्याच्या दृष्टिकोनातून मीराबाईने जकार्ताच्या स्पर्धेमधून माघार घ्यावी , अशी सूचना भारताचे मुख्य प्रशिक्षक विजय शर्मा यांनी केली आहे . राष्ट्रकुल क्रीडा स्पर्धेत सुवर्णपदक जिंकणाऱ्या मीराबाईला मे महिन्यापासून पाठीच्या दुखापतीने त्रस्त केले आहे . त्यामुळेच तिला अद्याप वेटलिफ्टिंगच्या सरावाला सुरुवात करता आलेली नाही . ‘‘मी संघटनेकडे यासंदर्भातील अहवाल सादर केला आहे . आता त्यांनीच निर्णय घ्यावा . उपलब्ध असलेल्या कमी कालावधीत तिने सरावाचे दडपण घेऊ नये असे माझे मत आहे . ऑलिम्पिक पात्रता स्पर्धेचे आव्हान काही महिन्यांवर येऊन ठेपले आहे . आशियाई क्रीडा स्पर्धेपेक्षा ते महत्त्वाचे आहे , ’’ असे शर्मा यांनी सांगितले . जागतिक अजिंक्यपद स्पर्धा १ नोव्हेंबरपासून सुरू होणार असून , ती यंदाच्या वर्षांतील पहिली ऑलिम्पिक पात्रता स्पर्धा असेल .


फेसबुक आणि मेसेंजरवर तुम्ही ज्या लोकांना ‘blocked’ च्या यादीत टाकले आहेत ती फेसबुक अकाऊंट गेल्या काही दिवसांपासून ‘unblocked’ झाल्याचं आढळून आलं आहे . जवळपास ८ लाख फेसबुक युजर्सच्या ‘blocked’ यादीत असणारे लोक आपोआप ‘unblocked’ झाल्यानं फेसबुकची डोकेदुखी वाढली आहे . २९ मे ते ५ जून या कालावधीत लाखो फेसबुक युजर्सना या बगचा फटका बसला आहे . फेसबुकनंही बगमुळे युजर्सनां असुविधेला समोर जावं लागल्याचं कबुल केलं आहे . तसेच या समस्येचं निरसनही झालं असल्याचं कंपनीनं म्हटलं आहे . नको असलेले किंवा फेसबुकवरून नाहक त्रास देण्याचा प्रयत्न करणारे अकाऊंट ब्लॉक करण्याचा पर्याय फार पूर्वीच फेसबुकनं दिला आहे . त्यामुळे असे अकाऊंट एकदा का युजरनं ब्लॉक केले की संबधीत युजर्स फेसबुकवर त्या व्यक्तीशी कोणताही संवाद साधू शकत नाही . मात्र आता असे व्यक्ती यादीतून ‘unblocked’ या झाल्यानं युजर्सनां याचा नाहक त्रास सहन करावा लागत आहे . ‘या बगचा फटका लाखो युजर्सनां बसला आहे . यासाठी फेसबुक तुमची माफी मागत आहे . लवकरच नेमकं काय घडलं होतं याचा आम्ही खुलासा करू’ असं फेसबुकचे चीफ प्रायव्हसी ऑफिसर इरिन एगन म्हणाले आहेत .


कोणतीही पार्टी असू दे किंवा मधल्या वेळेत काय खाऊ असा मुलांचा प्रश्न असू दे , अशा वेळी काय करायचे , हा गृहिणींसमोर खूप मोठा प्रश्न असतो . हल्ली टी टाइम रेसिपी पण करायची पद्धत आहे . मुलं शाळेतून आल्यावर त्यांना खायला काहीतरी छान , चटपटीत आणि पटकन होणारे पदार्थ हवे असतात . त्याचबरोबर थोडे दिवस आधी करून ठेवता येतील असे काही पदार्थ आपल्या वेळेनुसार करून ठेवता येतात . ऐन वेळेस कुणी आलं तर द्यायला किंवा चहासोबत खायला उपयोगी येतात असेच काही पदार्थ आज आपण पाहू या . ड्राय कचोरी साहित्य : पापडी – एक वाटी शेव – एक वाटी काजू बेदाणे – आवडीनुसार बडीशेप – दोन टी स्पून पिठी साखर – तीन टी स्पून गरम मसाला पावडर – एक टी स्पून हळद – पाव टी स्पून खजुराची चटणी , लाल तिखट – एक टी स्पून गरजेनुसार मीठ – चवीनुसार आणि तेल – तळण्यासाठी कॉर्नफ्लोर – गरजेनुसार पारीसाठी – मैदा , ओवा , तेलाचे मोहन सर्व एकत्र करून मळून घ्या . कृती : ड्राय कचोरी करताना पॅनमध्ये पापडी , बडीशेप भाजून घ्या . त्यातच काजू , बेदाण्याचे काप घालून मिक्स करा . मिश्रण गार झाल्यावर मिक्सरमध्ये चूर्ण करून घ्या . त्यात मिरची पावडर , मीठ , पिठीसाखर , गरम मसाला पावडर घालून चिंच - खजुराची चटणी घाला . एकजीव करून घ्या . मैद्याच्या मिश्रणाची पारी लाटा . सारण भरून गोल कचोरी करा . कॉर्नफ्लॉवरमध्ये घोळवा . मंद आचेवर तळून घ्या . गार झाल्यावर चिंचेच्या चटणीबरोबर सव्र्ह करा . व्हेज चीज नगेटस् साहित्य : कोबी – एक वाटी ढबू मिरची – अर्धी वाटी मीठ – चवीनुसार ब्रेड स्लाइस – चार ब्रेड क्रम्स – गरजेनुसार मिरी पावडर – अर्धा टी स्पून किसलेलं चीज , पनीर – अर्धी वाटी कॉर्नफ्लॉवरची पेस्ट – गरजेनुसार तेल – तळण्यासाठी चिरलेल्या हिरव्या मिरच्या – दोन उकडून मॅश केलेला बटाटा – एक वाटी सोया सॉस , चिली सॉस – प्रत्येकी एक टी स्पून कृती : व्हेज चीज नगेटस् , करताना पॅनमधील तेलात हिरव्या मिरच्या परतून घ्या . कोबी , ढबू मिरची घाला . सोया सॉस , चिली सॉस , मीठ घालून भाजी करून घ्या . बटाटय़ाच्या मिश्रणात ब्रेड भिजवून घाला . मिरी पावडर , मीठ , ब्रेड क्रम्स घालून मिश्रण एकजीव करून घ्या . त्याची पारी करा . त्यात भाजी पनीर , चीज घालून रोल करा . कॉर्नफ्लॉवरच्या पेस्टमध्ये बुडवून ब्रेडक्रम्समध्ये घोळवून तळून घ्या आणि सव्र्ह करा व्हेज चीज नगेटस् . स्टफ खाकरा साहित्य : बेसन – गरजेनुसार ( अर्धी वाटी ) पुदिना – अर्धी वाटी आलं – अर्धा इंच हिरवी मिरची – एक तीळ – गरजेनुसार कोथिंबीर – अर्धी वाटी भिजवलेलं मैद्याचं मिश्रण एक वाटी तेल – तळण्यासाठी दालचिनी पावडर – अर्धा टी स्पून कृती : स्टफ खाकरा करताना पुदिना , कोथिंबीर , हिरवी मिरची , आलं , मीठ , गरम मसाला पावडर , दालचिनी पावडर सर्व एकत्र करून वाटून घ्या . नंतर त्यात मावेल एवढं बेसन घालून मळून घ्या . छोटे छोटे करून घ्या . ते तिळात घोळवा . मैद्याच्या दोन पाऱ्या करा . त्यात गोळा ठेवून बंद करा . लाटून घ्या . सुरीने टोचून तेलात खमंग तळून घ्या आणि खायला द्या स्टफ खाकरा . पनीर चॉप्स साहित्य : बेसन – एक वाटी किसलेले पनीर – एक कप उकडून मॅश केलेले बटाटे – दोन चिरलेली सिमला मिरची – एक घट्ट दही – अर्धी वाटी चिरलेली हिरवी मिरची – एक मीठ – चवीनुसार तेल – तळण्यासाठी टूथपीक – गरजेनुसार कृती : पनीर चॉप्स करताना पनीर , उकडून मॅश केलेले बटाटे , चिरलेली सिमला मिरची , हिरवी मिरची , दही , मीठ घालून मिश्रण तयार करून घ्या . बेसन पीठात मीठ व पाणी घालून बॅटर तयार करा . पनीरच्या मिश्रणाच बॉल करून त्याला टूथपीक लावा . हे बॉल बेसनाच्या मिश्रणात घोळवून तळून घ्या . सॅलड व टोमॅटो सॉस बरोबर सव्र्ह करा पनीर चॉप्स . response . lokprabha @ expressindia . com सौजन्य – लोकप्रभा


कुठेही प्रवासाला निघाल्यावर रस्त्याच्या बाजूला किलोमीटरचे आकडे दाखवण्यासाठी लावलेले दगड आपले लक्ष्य वेधून घेतात . या दगडांवर गाव , शहरांची नावे त्यांच्या अंतरासहीत दर्शवलेली असतात . मात्र अनेकदा या दगडांचे रंग वेगवेगळे का असा प्रश्न पडतो . म्हणजे काळा , पिवळा , हिरवा , पांढरा अशा वेगवेगळ्या रंगानी या दगडांचे शेंडे रंगवले जातात . आता त्यामागेही खास कारणं आहे . हा प्रत्येक रंग काहीतरी सांगत असतो . मात्र अनेकांना त्या रंगाचा अर्थ ठाऊक नसतो . लांबच्या प्रवासाला जाताना या दगडांच्या रंगांवरून अंतराचा आणि रस्त्याचा अंदाज बांधता येऊ शकतो . म्हणूनच जाणून घेऊयात कोणत्या रंगाच्या दगडाचा काय अर्थ असतो . हिरवा - पांढरा दगड हिरवा - पांढऱ्या मैलाचा दगड राज्य महामार्ग सुचित करतो . या रस्त्यांच्या देखरेखीची जबाबदारी राज्य सरकारची असते . पिवळा - पांढरा दगड पिवळा - पांढऱ्या रंगाचा मैलाचा दगड राष्ट्रीय महामार्ग दर्शवण्यासाठी वापरला जातो . जर रस्त्याच्याकडेला पिवळ्या पांढऱ्या दगडांवर अंतर लिहीलेले दिसले तर तुम्ही राष्ट्रीय महामार्गावरून प्रवास करत आहात असे समजावे . पिवळा - पांढऱ्या रंगाचा दगड हा राष्ट्रीय महामार्गावरच वापरला जातो . नारंगी - पांढरा दगड नारंगी - पांढऱ्या रंगाच्या दगडाचा अर्थ असा होतो की तो रस्ता ‘प्रधानमंत्री ग्रामीण सडक योजने’अंतर्गत बांधण्यात आला आहे . मुख्य महामार्गापासून एखाद्या गावाला जोणाऱ्या रस्त्यावर हे नारंगी पांढरे दगड दिसतात . निळा किंवा काळा पांढरा दगड प्रवासादरम्यान निळ्या आणि पांढऱ्या किंवा काळ्या आणि पांढऱ्या रंगाचा दगड दिसल्यास तुम्ही एखाद्या मोठ्या शहराजवळ आहात असे समजावे . हे रस्ते त्या शहराच्या जिल्ह्याच्या अंतर्गत असतात . जिल्हा प्रशासन त्यांच्या देखरेखीची काळजी घेते .


जिओने काही दिवसांपूर्वी बाजारात येत धमाका उडवला होता . जिओच्या धमाकेदार ऑफर्समुळे बाजारातील इतर कंपन्यांचे धाबे दणाणले होते . काही दिवसांपूर्वी जिओने आपला फोन बाजारात दाखल करत टेलिकॉम क्षेत्रात आणखी एक धक्का दिला होता . आता जिओने आपल्या ग्राहकांसाठी पुन्हा एकदा एक आकर्षक ऑफर जाहीर केली आहे . १९९ रुपयांच्या प्लॅनमध्ये ग्राहकांना रोज १ जीबी डेटा मिळणार आहे . याबरोबरच अनलिमिटेड एसएमएस आणि जिओ अॅप्सचाही ग्राहकांना लाभ घेता येणार आहे . आता या प्लॅनमुळे तुम्ही खूश झाले असाल तर पुढची गोष्ट कदाचित तुमच्या आनंदावर विरजण घालू शकते . कारण हा १९९ रुपयांचा प्लॅन ज्या ग्राहकांकडे शिओमीचा रेडमी नोट ५ ए हा फोन आहे त्यांच्यापुरताच मर्यादित आहे . या प्लॅनची व्हॅलिडिटी २८ दिवसांची असेल . त्यामुळे या सुविधेचा लाभ घेण्यासाठी ग्राहकांना दर महिन्याला हे १९९ चे रिचार्ज करावे लागणार आहे . विशेष म्हणजे ही ऑफर फक्त रेड मी ५ ए वापरणाऱ्यांना देण्यात आलेली असल्याने हा फोन खरेदी करणाऱ्या ग्राहकांना जिओकडून खास कॅशबॅक ऑफर देण्यात आली आहे . यासाठी ग्राहकांना १२ महिने १९९ रुपयांचे रिचार्ज करावे लागेल . हे रिचार्ज ५ डिसेंबर २०१७ ते ३० नोव्हेंबर २०१८ या कालावधीत करावे लागेल . यामध्ये ग्राहकांच्या अकाऊंटमध्ये १०० रुपयांचे १० व्हाऊचर्स जमा केले जातील . शिओमी कंपनीकडूनही ग्राहकांना कॅशबॅक ऑफर देण्यात आली आहे . शिओमीकडूनही रेड मी ५ ए हा फोन खरेदी केल्यानंतर १ हजार रुपयांचे अतिरिक्त डिस्काऊंट मिळणार आहे . ही ऑफर शिओमीचा हा फोन घेणाऱ्या पहिल्या ५० लाख ग्राहकांना मिळेल असेही कंपनीने सांगितले आहे . या फोनमध्ये २ जीबी आणि ३ जीबी रॅम असे दोन व्हेरिएंट उपलब्ध आहेत .


क्रिकेट विश्वात राहुल द्रविड हा Perfect Gentleman म्हणून ओळखला जातो . तो सदैव त्याच्या शांत आणि सुस्वभावी वतर्णुकीमुळे मैदानात आणि मैदानाबाहेर प्रसिद्ध आहे . महान क्रिकेटपटू भारताला सामने जिंकवून देतात . तसेच त्यानेही आपल्या कारकिर्दीत भारताला अनेक सामने जिंकवून दिले . पण महत्वाचे म्हणजे अनेकदा भारत पराभवाच्या छायेत असताना तो भारत आणि पराभव यांच्यात भिंत म्हणून उभा राहिला . त्याच्या वाढदिवसानिमित्त द्रविडला BCCI ने खास शुभेच्छा दिल्या आहेत . BCCI ने राहुल द्रविडच्या कारकिर्दीतील विविध क्षणाचा एक सुंदर व्हिडीओ तयार केला असून तो आपल्या ट्विटर अकाउंटवर पोस्ट केला आहे . या व्हिडीओ पोस्टबरोबरच BCCI ने संदेश लिहिला आहे आणि त्याला शुभेच्छा दिल्या आहेत . भारताच्या क्रिकेटच्या ‘भिंती’ला शुभेच्छा ! आपण त्याला त्याच्या कसोटी कारकिर्दीतील योगदानासाठी ओळखतो . पण त्याने निर्धारित षटकांच्या सामन्यातदेखील चांगली कामगिरी केली आहे . त्यापैकी पाकिस्तानविरुद्धची त्याची एक खेळी BCCI ने व्हिडिओमधून ट्विट केले आहे .


रिओ येथे ऑगस्टमध्ये होणाऱ्या ऑलिम्पिक क्रीडा स्पर्धेतील रशियन खेळाडूंच्या सहभागाबाबत टांगती तलवार निर्माण झाली आहे . रशियाचे अनेक खेळाडू उत्तेजकाबाबत दोषी आढळल्यामुळे आंतरराष्ट्रीय ऑलिम्पिक समिती त्यांच्यावर बंदी घालण्याचा गांभीर्याने विचार करीत आहे . सोची येथे २०१४मध्ये झालेल्या हिवाळी ऑलिम्पिकमध्ये पदक मिळवणाऱ्या रशियन खेळाडूंपैकी अनेक खेळाडू उत्तेजकाबाबत दोषी आढळले होते , मात्र मॉस्को येथील उत्तेजक प्रतिबंधक प्रयोगशाळेतील पदाधिकाऱ्यांशी संगनमत करीत या खेळाडूंच्या अहवालात फेरफार करण्यात आल्याचे आढळून आले आहे . संघटकांबरोबरच तेथील गुप्तचर यंत्रणा व काही प्रमाणात तेथील स्थानिक शासनाचेही या गैरप्रकारास अप्रत्यक्षरीत्या साहाय्य मिळत असल्याचे दिसून आले आहे . याबाबत चौकशी करण्यासाठी जागतिक उत्तेजक प्रतिबंधक समितीने ( वाडा ) कॅनडातील कायद्याचे प्राध्यापक रिचर्ड मॅक्लारेन यांची नियुक्ती केली होती . मॅक्लारेन यांनी दिलेला अहवाल अतिशय थक्क करणारा असून , रशियातील गैरप्रकार हा एकूणच तेथील खेळाडूंबरोबरच संघटकांबाबत अविश्वास निर्माण करणारा आहे . त्यामुळे ऑलिम्पिक चळवळीच्या प्रतिष्ठेस तडा गेला आहे , असे आंतरराष्ट्रीय ऑलिम्पिक समितीचे ( आयओसी ) अध्यक्ष थॉमस बॅच यांनी सांगितले . इंग्लंडच्या ऑलिम्पिक अॅथलेटिक्स आयोगाचे सदस्य अॅडम पेंगिली यांनी आगामी ऑलिम्पिक व पॅरलिम्पिकमध्ये रशियन खेळाडूंना सहभागी होण्यास मनाई करावी , अशी मागणी केली आहे . जर आयओसीने तशी कारवाई केली नाही तर आयओसीची विश्वासार्हता कमी होईल . ‘वाडा’ संस्थेने आयओसी व आंतरराष्ट्रीय पाराऑलिम्पिक समितीने रशियन खेळाडूंना रिओ येथील ऑलिम्पिकमध्ये सहभागी करून घेऊ नये , असे आवाहन केले आहे . तसेच खेळाडूंप्रमाणेच रशियाच्या शासनाच्या प्रतिनिधींनाही ऑलिम्पिकसह अनेक आंतरराष्ट्रीय स्पर्धाच्या वेळी येण्यास मनाई करावी , असेही ‘वाडा’ संस्थेने म्हटले आहे . ‘‘२०१०मध्ये व्हॅनकुवर येथे झालेल्या हिवाळी ऑलिम्पिकपासूनच रशियन खेळाडूंचे उत्तेजक प्रकरण सुरू झाले होते . त्यानंतर २०१३ मध्ये मॉस्को येथे झालेली जागतिक मैदानी स्पर्धा तसेच त्यापाठोपाठ कझान येथे आयोजित करण्यात आलेली जागतिक आंतरविद्यापीठ क्रीडा स्पर्धाच्या वेळी रशियन खेळाडूंची उत्तेजक प्रकरणे दडपली गेली . २०१४मध्ये सोची येथे झालेल्या हिवाळी ऑलिम्पिकच्या वेळीही हे गैरप्रकार सुरूच होते . रशियन क्रीडा मंत्रालयानेही या गैरप्रकारांवर पांघरूण घातले होते , ’’ असे मॅक्लारेन यांनी अहवालात म्हटले आहे . आंतरराष्ट्रीय अॅथलेटिक्स महासंघाने रशियन खेळाडूंवर यापूर्वीच बंदी घातली असून , रशियाची संलग्नताही तात्पुरती स्थगित केली आहे . उत्तेजक प्रकरणात आपला कोणताही सहभाग नसल्याचे रशियन शासनाने म्हटले आहे .


बॉलीवूडचा मि . परफेक्शनिस्ट आमिर खान याच्या ‘दंगल’ चित्रपटाची बॉक्स ऑफिसवर घोडदौड सुरु आहे . गेल्या शुक्रवारी म्हणजेच २३ डिसेंबरला प्रदर्शित झालेल्या या चित्रपटाने चार दिवसात तब्बल १३२ . ४३ कोटींची कमाई केली आहे . ‘दंगल’ने काल २५ . ४८ कोटी इतकी कमाई केली तर रविवारी या चित्रपटाने विक्रमी कमाई केल्याचे चित्र दिसले . दरम्यान , शुक्रवारी भारतात प्रदर्शित झालेल्या या चित्रपटाने देशात नोटाबंदीचे वातावरण असूनही चार दिवसांत तब्बल १३२ . ४३ कोटींची कमाई केली आहे . ‘दंगल’ने पहिल्या दिवशी २९ . ७८ कोटी , दुस - या दिवशी ३४ . ८२ कोटी , तिस - या दिवशी तब्बल ४२ . ३५ कोटी तर चौथ्या दिवशी म्हणजेच सोमवारी २५ . ४८ कोटी इतकी कमाई केली . या कमाईत तमिळ आणि तेलगूमधील व्हर्जनच्या कमाईचा आकडादेखील आहे . चित्रपट समीक्षक तरण आदर्श यांनी ‘दंगल’च्या कमाईचा आकडा ट्विट करून ही माहिती दिली . भारताबाहेर २१ डिसेंबरला प्रदर्शित झालेल्या या चित्रपटाने आतापर्यंत ६० . ९९ कोटींची कमाई केली आहे . आंतरराष्ट्रीय बाजारात ‘दंगल’ला खूप चांगला प्रतिसाद मिळत असल्याचे चित्र आहे . ‘दंगल’ने रविवारी ४२ . ३५ कोटी इतका गल्ला जमविला होता . आतापर्यंत कोणत्याच चित्रपटाने रविवारच्या दिवसात इतकी कमाई केलेली नसल्याचे कळते . १०० कोटी क्लबमध्ये आमिरच्या ‘गजिनी’ ( २००८ ) , ‘३ इडियट्स’ ( २००९ ) , ‘धूम ३’ ( २०१३ ) , ‘पीके’ ( २०१४ ) आणि ‘दंगल’ ( २०१६ ) या चित्रपटांचा समावेश आहे . आमिर खानच्या बहुर्चित ‘दंगल’ चित्रपटाने भारतीयांनाच नव्हे तर परदेशातील दर्शकांनाही भूरळ घातल्याचे दिसत आहे . भारतासोबतच हा चित्रपट समीक्षणासाठी अमेरिकेमध्ये देखील प्रदर्शित करण्यात आला होता . २१ डिसेंबरला अमेरिकेत ‘दंगल’ प्रदर्शित करण्यात आला . तर भारतात हा चित्रपट काल प्रदर्शित झाला . दरम्यान , आमिरच्या या चर्चित चित्रपटाची भारतापासून अमेरिकेत देखील सकारात्मक समीक्षा पाहायला मिळाली . परफेक्शनिस्ट आमिरचा आतापर्यंतचा हा सर्वात उत्कृष्ट चित्रपट असल्याचे सर्वत्र बोलले जात आहे . ‘दंगल’ मधील गीता - बबिता फोगटच्या तारूण्यावस्थेतील भूमिकेतील फातिमा सना शेख आणि सान्या मल्होत्रा यांच्या भूमिकांवरही चांगल्या प्रतिक्रिया उमटत आहेत . हा चित्रपट महिला सक्षमीकरणाचे सकारात्मक उदारहरण असल्याचे देखील बोलले जात आहे . महिलांच्या खेळाप्रती प्रेरणा जागृत करणारी ही एक चांगली कलाकृती असल्याच्या प्रतिक्रिया सर्व स्तरातून उमटताना दिसत आहेत . तसेच सलमान खानच्या ‘सुलतान’ चित्रपटापेक्षाही ‘दंगल’ चित्रपट अधिक प्रभावी असल्याचे दर्शक म्हणत आहेत .


झिओमीने भारतात लॉन्च केलेल्या आपल्या सर्वात महाग फोनची किंमत कमी केली आहे . ऑक्टोबर महिन्यामध्ये भारतात लॉन्च केलेल्या ‘एम आय मॅक्स टू’ फोनची किंमत पाच हजार रुपयांनी कमी करण्यात आली आहे . फोन बाजारपेठेत लाँच झाला तेव्हा त्याची किंमत ३७ हजार ९९९ रुपये इतकी होती . मात्र , आता फ्लिपकार्टवर हा फोन ३२ हजार ९९९ रूपयांना विकला जात आहे . कंपनीने दिलेली पाच हजारांची सूट वगळता या फोनवर फ्लिपकार्टकडून एक्सचेंज ऑफरही देण्यात आली आहे . एक्सेंज ऑफर अंतर्गत हा फोन घ्यायचा असल्यास ग्राहकांना जुन्या फोनसाठी १८ हजारांपर्यंत अतिरिक्त सूट मिळू शकते . तसेच ९९ रुपयांमध्ये या फोनसाठी फ्लिपकार्ट बायबॅक गॅरंटी देत आहे . याशिवाय , ईएमआयवर फोन घेणाऱ्यांनाही खास सवलती देण्यात आल्या आहेत . तीन हजार ६६७ रुपयांपासून सुरु होणारे हफ्ते ‘नो कॉस्ट ईएमआय’ प्रकारातले असतील . म्हणजेच त्यावर कोणतेही अतिरिक्त शुल्क आकारले जाणार नाही . एसबीआयचे क्रेडिट कार्ड वापरणाऱ्यांना या फोनच्या किंमतीवर १० टक्के तर अॅक्सिस बँकच्या क्रेडिट कार्डवर पाच टक्क्यांची सूट देण्यात येत आहे . ‘ एम आय मॅक्स टू’चे फिचर्स स्क्रीन – ५ . ९९ इंच फुल एचडी डिस्प्ले रेझोल्युशन – १०८०x२१६० पिक्सल ऑपरेटिंग सिस्टीम – अॅण्ड्रॉइड नोगट ( अॅण्ड्रॉइड सेव्हन ) आणि MiUI 8 वर्षा अखेरीपर्यंत युजर्सला अॅण्ड्रॉइड ८ . ० म्हणजेच अॅण्ड्रॉइड ओरियओची मोफत अपडेट देण्यात येणार आहे प्रोसेसर – २ . ४ गिझाहर्ड्स ऑक्टा - कोअर क्वॉलकॉम स्नॅपड्रॅगन ८३५ मेमरी – ६ जीबी रॅम आणि १२८ जीबी इंटर्नर स्टोरेज ( मायक्रोएसडी कार्ड स्लॉट देण्यात आला आहे ) कॅमेरा – १२ मेगापिक्सल रेअर व्ह्यू कॅमेरा ( सोनी एमआयएक ३८६ सेन्सर , अॅपर्चर एफ / २ . ० , चार हजार के व्हिडीओ रेकॉर्डींग , ड्युएल टोन एलईडी फ्लॅश ) फ्रण्ट कॅमेरा ५ मेगापिक्सलचा असून त्यामध्ये फेस रेकग्नेशनचे फिचर देण्यात आले आहे बॅटरी – ३४०० एमएएच क्षमतेची असून चार्जिंगसाठी क्वॉलकॉम क्विक चार्ज ३ . ०चे फिचर देण्यात आल्याने फोन काही मिनिटांमध्ये चार्ज होतो इतर फोरजी , व्हीओलेट , थ्रीजी , वायफाय , ब्युटूथ , जीपीएस , एनएफसी , आणि युएसबी टाइप सी या सुविधाही देण्यात आल्यात .


बॉलिवूड अभिनेता रणवीर सिंग आणि दीपिका पदुकोण लवकरच लग्न करणार असल्याच्या चर्चा सध्या जोर धरू लागल्या आहेत . येत्या वर्षाअखेरीस हे दोघं लग्नबंधनात अडकणार असल्याच्या बातम्या प्रसिद्ध झाल्या आहेत . मीडिया रिपोर्टनुसार , दीपिका तिच्या आई आणि बहिणीसोबत लग्नाच्या खरेदीमध्ये व्यग्र आहे . तर रणवीरही कशापद्धतीने लग्न करावं याच्या नियोजनला लागला आहे . स्पॉटबॉयने प्रसिद्ध केलेल्या वृत्तानुसार , एकीकडे दीपिका तिच्या कुटुंबासोबत खरेदी करत आहे तर दुसरीकडे सिनेमांच्या चित्रीकरणामधून वेळात वेळ काढून ती रणवीरच्या आई आणि बहिणीसोबतही लग्नाची खरेदी करत आहे . सुत्रांनी दिलेल्या माहितीनुसार , दीपिका रणवीरच्या कुटुंबाची खरेदीमध्ये मदत करत आहे . रणवीरची बहीण रितिका सध्या तिचे वजन कमी करण्याकडे लक्ष देत आहे . भावाच्या लग्नात तिला नवऱ्या मुलीप्रमाणेच सुंदर दिसायचे आहे , म्हणूनच रितिका सध्या डाएटवर आहे . तर रणवीरची आई आणि दीपिका लग्नसमारंभात कोणत्या डिझायनरचे आऊटफिट घालायचे याचा विचार करत आहेत . असे म्हटले जाते की , रणवीरच्या आईने लग्नात कोणते कपडे घालायचे इथपासून ते त्यावरचे दागिनेही दीपिकाच पसंत करत आहे . रणवीर सध्या झोया अख्तरच्या ‘गली बॉय’ सिनेमाच्या चित्रीकरणामध्ये व्यग्र आहे . या सिनेमात त्याच्यासोबत आलिया भट्टही दिसणार आहे . ‘गली बॉय’मध्ये रणवीर एका रॅपरची भूमिका साकारत आहे . या सिनेमाच्या चित्रीकरणानंतर रणवीर लगेच रोहित शेट्टीच्या ‘सिंबा’ सिनेमाच्या चित्रीकरणाला सुरूवात करणार आहे . तर दीपिका पदुकोणर विशाल भारद्वाज यांच्या सिनेमात काम करणार आहे . या सिनेमात तिच्यासोबत पिकू स्टार इरफान खानही झळकणार आहे . सध्या इरफानवर वैद्यकीय उपचार सुरू आहेत . तो बरा झाल्यानंतर भारद्वाज आणि दीपिका या सिनेमाच्या चित्रीकरणाला सुरूवात करणार आहेत .


मुंबई : केट विन्स्लेट ही नायिका माहीत नाही असा हाॅलिवूड्प्रेमी सापडणं तसं कठीण आहे . कारण जेम्स कॅमरूनच्या टायटॅनिकने तिला वेगळी ओळख मिळाली . त्यानंतर मात्र तिने मागे वळून पाहिलं नाही . आता पुन्हा तिच्या नावाची चर्चा होण्याचं कारण असं , की नुकत्याच एका दिलेल्या मुलाखतीत केटने एक गौप्यस्फोट केलाय . तिला द रीडरसाठी मिळालेलं आॅस्कर ती ठेवते चक्क तिच्या टाॅयलेटमध्ये . आणि यापूर्वी तिने ही काॅपी केली आहे ती एका अमेरिकन अभिनेत्रीची . अभिनेत्री इमा थाॅमसनचा आदर्श घेत केटने हे पाऊल उचललं आहे . ती म्हणते , आपल्या सर्वात आवडत्या गोष्टी ज्या असतात त्यासोबत आपल्याला एकांत हवा असतो . शिवाय त्या रोज आपल्या नजरेसमोर राहतात . मला ही आयडीया नव्हती . पण मी काही वर्षांपूर्वी इमा थाॅमसन यांना भेटायला गेले होते . त्यांनी आपलं आॅस्कर टाॅयलेटमध्ये मागच्या बाजूला ठेवलं होतं . मी ते पाहिलं . हातात घेतलं आणि मला नवं बळ मिळालं . कारण त्याक्षणी मी एकटी होते . पुढे काही वर्षांनी मला आॅस्करची बाहुली मिळाली . मग मीही ती माझ्या लूमध्ये ठेवली आहे , असं केटने सांगितलं . आता 41 वर्षांची ही अभिनेत्री हाॅलिवूडमध्ये स्थिरावली आहे . टाॅयलेटही गोष्ट अशी आहे , की आपण सर्वांना आपल्या खासगी टाॅयलेटमध्ये प्रवेश देत नाही . शिवाय तो दिला तर त्याला तिथे एकांत मिळतो . ते क्षण कमालीचे सुखावणारे असतात असंही ती सांगते .


अमेरिकेत स्वयंचलित इन्सुलिन नियंत्रण यंत्र तयार करण्यात आले असून , त्याला कृत्रिम स्वादुपिंड असे नाव देण्यात आले आहे . त्याच्या मदतीने रक्तातील शर्करेचे निरीक्षण करून वेळीच इन्सुलिन शरीरात सोडता येते . या यंत्राला अमेरिकेने मान्यता दिली आहे . मानवी स्वादुपिंड नैसर्गिकरीत्या इन्सुलिन पुरवण्याचे काम करीत असते . हा पुरवठा संथगतीने होत असतो . मधुमेह असलेल्या रुग्णात इन्सुलिन तयार करण्याची क्षमता कमी झालेली असते . मिनीमेड ६७० जी हायब्रीड ही बंदिस्त प्रणाली असून , त्यातून रक्तशर्करेवर लक्ष ठेवले जाते व इन्सुलिनचा डोस दिला जातो . १४ वर्षे व त्यापुढील वयोगटातील टाइप - १ मधुमेहाच्या रुग्णांसाठी हे यंत्र अमेरिकेच्या अन्न व औषध प्रशासनाने मंजूर केले असून , टाइप - १ मधुमेहाच्या रुग्णांना त्यामुळे दिलासा मिळणार आहे . मानवी पातळीवर रक्तशर्करा तपासणे व नंतर इन्सुलिन देणे अवघड असते . त्यामुळे या यंत्राचा उपयोग होईल , असे एफडीएच्या सेंटर फॉर डिव्हाइसेस अॅण्ड रेडिऑलॉजिकल हेल्थ या संस्थेचे संचालक जेफ्री शुरन यांनी म्हटले आहे . मिनीमेड ६७० जी हायब्रीड हे कृत्रिम स्वादुपिंड असून , त्यात इन्सुलिनची योग्य पातळी राखली जाते . बाहेरून इन्सुलिन द्यावे लागत नाही . ग्लुकोजची पातळी मोजून आपोआप इन्सुलिन दिले जाते . शरीराला संवेदक लावला जातो व त्यातून ग्लुकोज पातळी मोजली जाते . इन्सुलिनचा पंप शरीराला लावलेला असतो . इन्सुलिन कमी होताच त्यातून कॅथेटरच्या मार्गाने इन्सुलिन सोडले जाते . टाइप - १ मधुमेहावर हे उपकरण उपयोगी असून , त्यात आहार व व्यायामाची जोड देणे आवश्यक असते . हे यंत्र १४ वर्षे वयापासूनच्या पुढील लोकांना उपयुक्त आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


बॉलिवूडची सर्वात सुंदर जोडी म्हणून ऐश्वर्या राय बच्चन आणि अभिषेक बच्चन यांच्याकडे पाहिलं जातं . त्यांची ऑनस्क्रिन केमिस्ट्रीसुद्धा अनेकांना आवडते . अभिनेता सलमान खान आणि ऐश्वर्या यांच्यात आता कोणतेच संबंध नाहीत . तरी आजही या दोघांचे नाव एकत्र आल्यावर अनेकांच्या भुवया उंचावतात . विशेष म्हणजे अभिषेकमुळेच या दोघांचं नाव सध्या चर्चेत आहे . एका चॅट शोमध्ये अभिषेकला कोणता रोमॅण्टिक चित्रपट सर्वांत जास्त आवडतो असा प्रश्न विचारण्यात आला . या प्रश्नावर अभिषेकने दिलेलं उत्तर अनेकांनाच थक्क करणारं आहे . ‘हम दिल दे चुके सनम’ हा चित्रपट सर्वाधिक आवडत असल्याचं त्याने सांगितलं . विशेष म्हणजे या चित्रपटात सलमान आणि ऐश्वर्याने एकत्र काम केलं होतं . ‘मला हम दिल दे चुके सनम हा चित्रपट फार आवडतो . मला आजही आठवतंय , त्यावेळी मी आणि बेबो ( करिना कपूर ) ‘रेफ्युजी’ चित्रपटासाठी तयारी करत होतो आणि त्यावेळी मी हा चित्रपट पाहिला होता , ’ असं अभिषेक म्हणाला . ‘हम दिल दे चुके सनम’ या चित्रपटाच्या शूटिंगदरम्यानच सलमान - ऐश्वर्याच्या अफेअरविषयी चर्चांना उधाण आलं होतं . # MeToo : बिग बींच्या मौनाबाबत तनुश्री म्हणते . . ऐश्वर्याची मुख्य भूमिका असलेले कोणते चित्रपट आवडतात असाही प्रश्न अभिषेकला या चॅट शोमध्ये विचारण्यात आला . त्यावर ‘हम दिल दे चुके सनम’ , ‘गुरु’ आणि ‘जोधा अकबर’ या चित्रपटांची नावं अभिषेकने सांगितली .


स्वच्छतेचा मुद्दा सध्या मोठ्या प्रमाणावर चर्चिला जात आहे . पंतप्रधान नरेंद्र मोदींच्या स्वच्छता अभियानात आता अभिनेत्री प्रियांका चोप्रासुद्धा सहभागी झालीये आणि वॉल आर्टच्या रुपात ती जनजागृती करताना आपल्याला दिसणार आहे . या अभियानाबद्दल अत्यंत उत्सुक असलेल्या प्रियांकाने इन्स्टाग्रामवर पोस्टसुद्धा शेअर केलाय . या पोस्टमध्ये तिने ‘बदल हा घरातूनच होतो आणि वॉल आर्टच्या रूपात मला साकारणार येणार याचा मला अभिमान आहे . सार्वजनिक ठिकाणी कलाकृती , ग्रॅफिटी , वॉल आर्टच्या रुपात केलेली जनजागृती लोकांना जास्त आवडते असं मला वाटतं . मुंबई स्वच्छ आणि सुंदर ठेवण्यात आपल्या सर्वांना सहकार आवश्यक आहे . ’ असं म्हटलंय . या वॉल आर्टमध्ये प्रियांका मेरी कोमच्या रूपात दिसणार आहे . ‘कचऱ्याला शहराबाहेर काढा’ असा संदेशसुद्धा या वॉल आर्टमध्ये असणार आहे . दरम्यान प्रियांकाकडे आणखी तीन बॉलिवूडचे प्रोजेक्ट्सदेखील आहेत . हॉलिवूडमधील ‘बेवॉच’मध्ये भूमिका साकारल्यानंतर प्रियांका लवकरच एका बॉलिवूड सिनेमाच्या शूटींगला सुरूवात करणार आहे . प्रसिद्ध दिग्दर्शक संजय लीला भन्साळी यांच्या सिनेमात ती भूमिका साकारणार असल्याचीही जोरदार चर्चा आहे . स्वच्छतेविषयी लोकांमध्ये जनजागृती करण्यासाठी वेगवेगळे उपाय केले जात आहेत . सलमान खान , अक्षय कुमार यांसारखे अनेक सेलिब्रिटी यासाठी पुढाकार घेत आहेत . अभिनेता अक्षय कुमारचा आगामी ‘टॉयलेट एक प्रेमकथा’ हा चित्रपट पंतप्रधान नरेंद्र मोदींच्या स्वच्छता अभियानावर आधारित आहे . लोकांनी उघड्यावर शौच न करता शौचालयाचा वापर करावा यासाठी अक्षय सोशल मीडियाच्या माध्यमातून जनजागृती करण्याचा प्रयत्न करत आहे .


प्रोव्हिडन्स ( गयाना ) - क्षेत्ररक्षणातील अपयशानंतर अनुभवी मिताली राजच्या अर्धशतकी खेळीने भारतीय महिलांनी विश्वकरंडक टी - २० स्पर्धेत रविवारी पाकिस्तानचा सात गडी राखून पराभव केला . सलग दुसऱ्या विजयाने त्यांनी ‘ब’ गटातून गुण तक्त्यात आघाडी घेतली आहे . प्रथम फलंदाजी करताना भारतीय महिलांच्या क्षेत्ररक्षणातील चुकांमुळे पाकिस्तानला ७ बाद १३३ धावांची मजल मारता आली होती . त्यानंतर भारतीय महिलांनी १९ षटकांत ३ बाद १३७ धावा केल्या . मितालीची ५६ धावांची खेळी निर्णायक ठरली . आव्हानाचा पाठलाग करताना डाव सुरू होण्यापूर्वीच भारताच्या नावावर दहा धावा लागल्या होत्या . बिनबाद दहा धावसंख्येवरूनच भारताने विजयाचा पाठलाग सुरू केला . पाकिस्तानी फलंदाज धाव काढताना खेळपट्टीवरील धोकादायक जागेवर धावत असल्यामुळे पंचांनी पाकिस्तानला दहा धावांचा दंड केला . या दहा धावा त्यांच्या धावांतून न वगळता भारताच्या नावावर वळविण्यात आल्या . मिताली राज आणि स्मृती मानधना यांनी ५७ चेंडूंतच ७३ धावांची सलामी दिली . या वेळी भारताने ठरावीक अंतराने स्मृती ( २६ ) , जेमिमा रॉड्रिग्ज ( १६ ) आणि मिताली ( ५६ ) यांच्या विकेट गमावल्या . पण , त्यानंतर कर्णधार हरमनप्रीतने वेदा कृष्णमूर्तीच्या साथीत विजय साकार केला . त्यापूर्वी प्रथम फलंदाजी करताना बिसमाह माहरुफ आणि निदा दार यांनी चौथ्या विकेटसाठी ९४ धावांची चिवट भागीदारी केली , पण त्याला भारताचे खराब क्षेत्ररक्षण कारणीभूत ठरले . भारताच्या खराब क्षेत्ररक्षणामुळे आत्मविश्वास उंचावलेल्या बिसमाह आणि निदा यांनी षटकामागे आठपेक्षा जास्त गतीने आक्रमक भागीदारी करीत भारताची डोकेदुखी वाढवली . बिस्मा मारुफ ( ५३ ) आणि निदा दर ( ५२ ) यांच्या अर्धशतकी खेळीचाच पाकिस्तानला काय तो दिलासा मिळाला . भारताकडून पुन्हा एकदा हेमलता आणि पूनम यादव यांची फिरकी प्रभावी ठरली . दोघींनी प्रत्येकी २ गडी बाद केले . संक्षिप्त धावफलक - पाकिस्तान २० षटकांत ७ बाद १३३ ( बिस्मा महारुफ ५३ , निदा दर ५२ , हेमलता २ - ३४ , पूनम यादव २ - २२ ) पराभूत वि . भारत १९ षटकांत ३ बाद १७३ ( मिताली राज ५६ , स्मृती मानधना २६ , हरमनप्रीत कौर नाबाद १४ )


अर्जुन पुरस्कारासाठीच्या यादीत पुजारा , हरमनप्रीत , सुनील यांची नावे भारतीय क्रीडा क्षेत्रातील सर्वात प्रतिष्ठेच्या राजीव गांधी खेलरत्न पुरस्कारासाठी शिफारस करण्यात आलेला देवेंद्र झझारिया हा पहिला पॅरालिम्पिकपटू ठरला आहे . याचप्रमाणे हॉकीपटू सरदार सिंगची शिफारस करण्यात आली आहे . भालाफेकपटू झझारियाने पॅरालिम्पिकमध्ये दोन सुवर्णपदके जिंकली आहेत , हा पराक्रम करणारा तो पहिला भारतीय खेळाडू आहे . त्यामुळे न्यायमूर्ती ( निवृत्त ) सी . के . ठक्कर यांच्या नेतृत्वाखालील निवड समितीने झझारियालाच प्रथम पसंती दिली . या प्रतिष्ठेच्या पुरस्कारासाठी निवड समितीने ३१ वर्षीय मध्यरक्षक सरदारची दुसरे नामांकन म्हणून शिफारस केली आहे . ३६ वर्षीय झझारियाने २००४च्या अॅथेन्स आणि २०१६च्या रिओ ऑलिम्पिकमध्ये सुवर्णपदक मिळवण्याची किमया साधली आहे . या दोन्ही वेळा झझारियाने नवे जागतिक विक्रम प्रस्थापित केले होते . याचप्रमाणे २०१३च्या विश्व अजिंक्यपद स्पध्रेत त्याने सुवर्णपदक पटकावले होते . सरदार गेली अनेक वष्रे भारतीय हॉकी संघाकडून सातत्यपूर्ण कामगिरीचे प्रदर्शन करीत आहे . २००८मध्ये सुलतान अझलन शाह चषक हॉकी स्पध्रेच्या वेळी त्याच्याकडे भारताच्या नेतृत्वाची धुरा सोपवण्यात आली होती . भारताचा सर्वात युवा कर्णधार हा मान त्या वेळी त्याला मिळाला होता . पद्मश्री हा देशातील चौथ्या क्रमांकाचा मानाचा पुरस्कार सरदारला २०१५मध्ये प्रदान करण्यात आला होता . सरदारने देशाला दोन आशियाई क्रीडा स्पध्रेतील पदके जिंकून दिली आहेत . २०१४ मध्ये इन्चॉन येथे सुवर्ण आणि २०१० मध्ये गुआंगझोऊ येथे कांस्यपदक भारताने मिळवले होते . याचप्रमाणे राष्ट्रकुल क्रीडा स्पध्रेतील दोन रौप्यपदके मिळवण्यातही त्याचा सिंहाचा वाटा आहे . २०१० आणि २०११ मध्ये आंतरराष्ट्रीय हॉकी महासंघाने निवडलेल्या जागतिक संघांमध्ये त्याची निवड करण्यात आली होती . गुरुवारी झालेल्या निवड समितीच्या बैठकीत सरदारविरोधात आलेल्या लैंगिक शोषणाच्या तक्रारीबाबत चर्चा झाली . मात्र त्याचे क्रीडा क्षेत्रातील योगदान डावलणे निवड समितीला कठीण केले . त्यामुळे सरदार आणि झझारिया या दोघांनाही पुरस्कार मिळेल किंवा यापैकी एकाला मिळू शकेल . पुढील काही दिवसांत क्रीडा मंत्रालय या संदर्भात निर्णय घेऊ शकेल . निवड समितीने याशिवाय १७ खेळाडूंची अर्जुन पुरस्कारासाठी शिफारस केली आहे . कसोटीपटू चेतेश्वर पुजारा , महिला विश्वचषक स्पध्रेत धडाकेबाज फलंदाजी करणारी हरमनप्रीत कौर , गोल्फपटू एसएसपी चौरसिया , हॉकीपटू एस . व्ही . सुनील पॅरालिम्पिक पदकविजेता मरियप्पन थांगावेलू आणि वरुण भारती यांचा या यादीत समावेश आहे . गेल्या वर्षी संपूर्ण हंगामात २९ वर्षीय पुजाराने भारताकडून सर्वाधिक धावा केल्या . त्याने १३५०हून अधिक धावा केल्या , ज्या कर्णधार विराट कोहलीहून अधिक होत्या . मरियप्पनने पुरुषांच्या उंच उडी ( एफ ४६ ) प्रकारात रिओ ऑलिम्पिकमध्ये सुवर्णपदक जिंकले . याच स्पध्रेत भारतीने रौप्यपदक पटकावले . चौरसियाने इंडियन खुल्या स्पध्रेत सलग दोनदा विजेतेपद पटकावले . अर्जुन पुरस्कारासाठी शिफारस प्रकाश ( नेमबाजी ) , ए . अमलराज ( टेबल टेनिस ) , साकेत मायनेनी ( टेनिस ) , सत्यवर्त कंडियान ( कुस्ती ) , मरियप्पन थांगावेलू , वरुण भारती ( पॅराअॅथलिट ) . गेल्या १५ - २० वर्षांतील माझ्या मेहनतीचे चीज झाले आहे . क्रीडा क्षेत्रातील सर्व अन्य सन्मानांपेक्षा हा मोठा पुरस्कार आहे . याचे श्रेय अर्थात माझ्या संघसहकाऱ्यांना जाते . कारण त्यांच्याशिवाय मी आज जे काही प्राप्त केले आहे , ते मिळवूच शकलो नसतो . – सरदार सिंग


राष्ट्रकुल क्रीडा स्पर्धेत यशस्वी कामगिरीनंतरही भारतीय खेळाडूंभोवती असलेले वाद काही संपण्याची चिन्हे नाहीत . ऑस्ट्रेलियन पोलिस आणि स्पर्धा संयोजकांनी रविवारी अधिस्वीकृती कार्डवर मित्राला प्रवेश दिल्याने एका भारतीय कुस्तीगीराची चौकशी केल्याचे वृत्त आहे . या घटनेशी निगडित असलेल्या कुस्तीगीराचे नाव उघड केले नसले , तरी या कुस्तीगीराने शनिवारी ( ता . १४ ) पदक जिंकल्याचे पोलिसांनी स्पष्ट केले आहे . त्या दिवशी भारताकडून सुमीतने सुवर्ण , तर सोमवीरने ब्राँझपदक जिंकले होते ; मात्र यांच्यापैकी नेमक्या कोणी अधिस्वीकृती कार्डचा गैरवापर केला हे स्पष्ट झालेले नाही . या दोषी खेळाडूस संयोजकांनी कडक शब्दांत ताकीद दिल्याचे समोर आले आहे . या संदर्भात राष्ट्रकुल स्पर्धेसाठी असलेल्या भारतीय ऑलिंपिक संघटनेच्या पथकापैकी एकाही अधिकाऱ्याने तसेच भारतीय कुस्तीगीर संघटनेच्या पदाधिकाऱ्याने कुठलीही पुष्टी दिलेली नाही . दरम्यान , कुस्तीगीर संघटनेच्या एका पदाधिकाऱ्याने संबंधित कुस्तीगीर आपल्या मित्रास अधिस्वीकृती कार्डद्वारे स्पर्धा केंद्रावर प्रवेश देण्यासाठी प्रयत्न करत असल्याचे सांगितले आहे . स्थानिक पोलिसांनी भारतीय कुस्तीगीराचे कार्ड वापरून एक व्यक्ती स्पर्धा केंद्रावर फिरत असताना आढळल्याचे सांगितले आहे . त्याच्याकडे चौकशी केली असता , तो आपली ओळख देऊ शकला नाही . केवळ भारतीय ऑलिंपिक संघटनेच्या पदाधिकाऱ्यांनी मध्यस्थी केल्यामुळेच या दोघांना सोडण्यात आल्याचेही या पदाधिकाऱ्याने सांगितले . या प्रकरणी संयोजकांनी भारतीय पथकप्रमुख विक्रम सिसोदिया यांना माहिती दिली असून , त्यांनी त्या कुस्तीगीराशी चर्चा केल्याचे वृत्त आहे ; मात्र शेवटपर्यंत त्या मल्लाचे नाव समजू शकले नाही .


कंपनीसाठी आपला माल खपणे जास्त महत्त्वाचे असते . कारमध्ये आघाडीवर असलेली होंडा कंपनी या बाबतीत यशस्वी आहे असे म्हटल्यास वावगे ठरणार नाही . पण ‘ग्राहकांना एकदा आपले उत्पादन विकले की आपला संबंध संपला’ असे मानणाऱ्या जमान्यात होंडाने आजही आपली विश्वासार्हता जपली आहे . याचे उदाहरण म्हणजे आपण तयार केलेल्या कारमध्ये त्रुटी असल्याचे लक्षात आल्यावर कंपनीने त्या कार ग्राहकांकडून पुन्हा मागवल्या आहेत . आता होंडाच्या कारमध्ये असा काय बिघाड झाला की कंपनीला आपल्या कार ग्राहकांकडून पुन्हा मागवाव्या लागल्या . तर कारच्या एअरबॅगमधील बिघाडामुळे तब्बल २२ , ८३४ कार परत मागवल्या आहेत . यामध्ये ५१० होंडा अकॉर्ड कार , २४० जॅज कार आणि २२ , ०८४ होंडा सिटी कारचा समावेश आहे . कंपनीने दिलेल्या माहितीनुसार , २०१३ मध्ये तयार करण्यात आलेल्या अकॉर्ड , जॅज आणि सिटी कारच्या एअरबॅग इंफ्लेक्टरमध्ये बिघाड होता . यामुळे आपतकालिन परिस्थितीत या एअरबॅग योग्य पद्धतीने काम करु शकत नसल्याचे कंपनीच्या लक्षात आले . अशा परिस्थितीत चालक आणि गाडीतील इतर प्रवाशांच्या जीवाला धोका पोहचण्याची शक्यता असल्याने कंपनीने तब्बल २२ , ८३४ कार परत मागवल्या आहेत . विशेष म्हणजे अजूनही तुम्ही तुमच्या कारमध्ये ही समस्या आहे की नाही हे जाणून घेण्यासाठी तुम्हाला तुमच्या गाडीचा आयडेंटी नंबर ( व्हीआयएन ) कंपनीच्या अधिकृत वेबसाइटवर टाकावा लागेल . जर तुमच्या कारमध्ये संबंधित बिघाड असेल तर तो मोफत दुरुस्त करुन दिला जाणार आहे .


बॉलिवूड अभिनेत्री दिशा पटानी इन्स्टाग्रामवर फार सक्रीय असते . अल्पावधीतच दिशाने आपल्या सौंदर्याने बॉलिवूडमध्ये एक वेगळे स्थान निर्माण केले आहे . सध्या दिशा एका वेगळ्याच कारणासाठी सोशल मीडियावर चर्चेत आली आहे . दिशाची तुलना आता हॉलिवूड अभिनेत्री पेनेलोप क्रूजशी होऊ लागली आहे . प्रसिद्ध स्पॅनिश अभिनेत्री पेनेलोप क्रूज आणि दिशा पटानीच्या दिसण्यामध्ये साम्य असल्याचे नेटीझन्सचे म्हणणे आहे . इतकंच नाही तर दिशा पटानी ही भारतीय पेनेलोप क्रूज असल्याचेही सोशल मीडियावर म्हटले जात आहे . केवळ दिशाचे चाहतेच तिला पेनेलोप क्रूज म्हणतात असं नाही तर स्वतः दिशालासुद्धा हेच वाटत असल्याचं समोर येत आहे . पेनेलोपचा एक फोटो दिशाने इन्स्टाग्रामवर शेअर केला आहे . त्यामुळे कदाचित दिशा पेनेलोपला आपला आदर्श मानत आहे असं म्हणायला हरकत नाही . दिशाने तिच्या इन्स्टाग्राम अकाऊंटवरून शेअर केलेल्या फोटोंची तुलना केल्यास तुम्हालाही पेनेलोप क्रूजची नक्कीच आठवण येईल . अक्षयचा ‘टॉयलेटः एक प्रेम कथा’ अडकला कॉपीराइटच्या वादात २०१५ मध्ये आलेल्या कॅडबरीच्या जाहिरातीमध्ये दिशा पहिल्यांदा दिसली होती . त्यानंतर २०१६ मध्ये ‘लोफर’ या तेलगू सिनेमातून तिने सिनेसृष्टीत प्रवेश केला . तिने आतापर्यंत एकूण चार सिनेमांत काम केले आहे . त्यातला ‘एमएस धोनी अनटोल्ड स्टोरी’ हा सिनेमा सुपरहिट ठरला होता . तिने जॅकी चॅनसोबत ‘कुंग फू योगा’ या आंतरराष्ट्रीय सिनेमातही काम केलं आहे . याशिवाय तिचं नाव टायगर श्रॉफसोबतही अनेकदा जोडलं जातं . पण तिने याबाबत कोणतेही वक्तव्य केलेले नाही . एवढेच काय तर टायगरनेही ते दोघं फक्त जवळचे मित्र असल्याचे वारंवार सांगितले आहे . वाचा : सारावर का आली तोंड लपवण्याची वेळ ? सध्या दिशा पटानी करण जोहरच्या ‘स्टुडन्ट ऑफ द इयर’ चित्रपटाच्या सिक्वलमध्ये टायगर श्रॉफसोबत स्क्रिन शेअर करणार असल्याच्या चर्चा रंगताना दिसत आहेत . चित्रपटाच्या निर्मात्यांनी याबाबत अद्याप कोणतीही अधिकृत घोषणा केलेली नाही . लवकरच दिशा पुन्हा एकदा सुशांत सिंग राजपूतसोबत ‘रॉ’ या सिनेमात काम करणार असे म्हटले जाते . टायगरही लवकरच ‘मुन्ना मायकल’ या सिनेमातून प्रेक्षकांच्या भेटीला येणार आहे . नृत्यकौशल्य आणि भारदस्त शरीरयष्टीमुळे बॉलिवूडमध्ये वेगळी ओळख निर्माण करणारा टायगर या सिनेमात ‘डान्स’ आणि ‘अॅक्शन’ची उत्तम सांगड घालताना दिसणार आहे .


फॅशन काळानुसार बदलत असते . आपल्या आवडी - निवडी , कम्फर्ट , सोय या सगळ्यातून आपण आपल्यासाठी जे निवडतो , तीच खरं तर स्टाईल ! मार्केटमध्ये अनेक नवनवीन गोष्टी येत असतात . आपली स्वतची स्टाईल ठरविण्यासाठी हे सदर घेऊन येत आहे , मार्केट अपडेट्स ! त्यातून तुमचा स्वतचा असा खास ‘स्टाईल फंडा’ ठरवा आणि व्हा ट्रेंडराईट ! पावसाळा म्हटलं की अनेकांचे खास पावसाळ्यासाठी म्हणून ठेवलेले , मळले तरी चालतील असे कपडे बाहेर येतात . ‘स्टाईल’ हा मुद्दा पावसाळ्यासाठी नाहीच असाही काही जणांचा समज असतो . मात्र पावसाळ्यातही ‘स्टाईल आयकॉन’ होणे ही काही फार कठीण गोष्ट नाही . पावसाळ्यात नवलाईनं नटलेल्या निसर्गाबरोबरच रस्ताही रंगीबेरंगी छत्र्यांनी फुलून जातो . काही जण छत्र्या नाईलाजानं वापरतात . पण याच छत्रीची विचारपूर्वक निवड केली तर ती तुमची ओळख किंवा स्टाईल आयकॉन ठरू शकते . एथनिक , पार्टी , कॅज्युअल , कॉर्पोरेट अशा प्रत्येक लुकसाठी छत्र्या उपलब्ध आहेत . छत्र्यांचेही अनेक ब्रँड्स सध्या इन आहेत . एथनिक लुकसाठी ‘द एलिफंट’ कंपनीच्या सुपरस्टायलिश छत्र्या मिळतात . यात मोर , हत्तीचे आकार , पारंपरिक नक्षी यांचा वापर या छत्र्यांवर केला जातो . लाल , निळा , पिवळा अशा व्हायब्रंट रंगात असणाऱ्या या छत्र्या पारंपरिक वेशभूषेवर खुलून दिसतात . कोणत्याही लुकवर वापरता येतील अशा सन ब्रँडच्या छत्र्यांचाही पर्याय आहे . प्लेन किंवा िपट्रेड स्वरूपात अनेक रंगांमध्ये या उपलब्ध आहेत . दोन , तीन , पाच फोल्ड आणि फोल्ड नसलेल्या छत्र्या यात मिळू शकतात . सध्या अनेक फॅशन अॅक्सेसरीजमध्ये ट्रेंड असलेला अँटिक लूक छत्र्यांमध्येही आहे . आजोबांच्या काळातील जुन्या छत्र्या नव्या स्वरूपात बाजारात दिसू लागल्या आहेत . एक किंवा दोन रंगात या छत्र्या आहेत . त्याशिवाय पोलका िपट्रच्या छत्र्याही ट्रेंडी लूक देऊ शकतात . पारदर्शक छत्रीचा टेंडही अजून टिकून आहे . हटके काही हवे असल्यास प्लेन छत्रीवर मधुबनी , वारली असे हँंड पेंटिंग , सुलेखन करून छत्रीला ‘पर्सनलाईज’ लूकही देता येईल . मुलींसाठी रंगीत छत्र्या आणि पुरूषांसाठी प्लेन काळी छत्री हे समीकरणही बदलले आहे . गडद निळी , चौकटी असलेल्या काळ्या छत्रीला पांढरा किंवा दुसऱ्या फिक्या रंगाचा प्लेन काठ असे पर्याय मुलांनी ट्राय करायला हरकत नाही . लहान मुलांसाठी व्हरायटी लहान मुलांसाठी रेनवेअर आणि छत्र्यांमध्ये खूप पर्याय उपलब्ध आहेत . रंगीबेरंगी लाँग रेनकोट्स , कार्टून िपट्रचे आहेत . मुलांसाठी जर्कीनमध्येही टू सायडेड प्रकार आहेत . आतून फर असलेल्या उबदार जर्किन्सचाही पर्याय आहे . त्याशिवाय ट्रान्सपरंट रेनकोट्सचाही ट्रेंड आहे . छत्र्यांमध्ये कार्टून प्रिंट्सला अधिक मागणी आहे . यंदाच्या पावसाळ्यात ट्रेंडी राहायचे असेल , तर तुमच्या कम्फर्टनुसार छत्री किंवा रेनकोट यापकी एक निवडू शकता . शेवटी आपण कशात छान दिसतो व राहतो , हेच महत्त्वाचं ना ! पोंचो पॅटर्नची चलती रेनकोट देखील तुम्हाला वेगळा लुक देऊ शकतो . सध्या रेनवेअर प्रकारात हल्ली पोंचो हा पॅटर्नचा ट्रेंड आहे . हूड असलेला थोडा लाँग रेनकोट असा हा प्रकार आहे . चौकोनी आकारातील हा रेनकोट मोकळा ढाकळा असतो . वापरायला सुटसुटीत , लहान होणारी घडी ही त्याची वैशिष्टय़े आहेत . पाठीवर सॅक असणाऱ्यांसाठी हा प्रकार उत्तम . हवेशीर असल्यानं ट्रेकिंग करणाऱ्यांसाठी चांगला पर्याय ठरू शकतो . मुलांसाठी जíकन व पँट तसंच मुलींसाठी लाँग रेनकोट मोठ्या प्रमाणावर पाहायला मिळतो . यात मुलींसाठी रंगांमध्ये खूप मोठी व्हरायटी दिसते . गुलाबी , टरक्वाईज , लाल हे फेमिनाईन या रंगांचा सध्या ट्रेंड आहे .


सलमान खानच्या प्रत्येक आगामी चित्रपटाची प्रेक्षकांमध्ये कमालीची उत्सुकता पाहायला मिळते . सध्या तो ‘टायगर जिंदा है’ चित्रपटाच्या चित्रीकरणात व्यग्र आहे . या चित्रपटाचे पोस्टर प्रदर्शित झाल्यापासून अनेकांनाच चित्रपटाविषयीची उत्सुकता लागून राहिली आहे . या चित्रपटाच्या निमित्ताने सलमान खान आणि कतरिना कैफ भन्नाट साहसदृश्ये करताना दिसणार आहेत . त्यामुळे आतापर्यंत कधीही न साकारालेल्या भूमिकांना सलमान आणि कतरिना न्याय देतात का , हे पाहणे महत्त्वाचे ठरणार आहे . तूर्तास या चित्रपटाच्या सेटवरील काही फोटो सोशल मीडियावर व्हायरल झाले आहेत . या फोटोमध्ये सलमान एका कारमधून शत्रूवर निशाणा साधताना दिसतो आहे . तर दुसऱ्या एका फोटोमध्ये सुरक्षा दलाच्या एका टीमसोबत कतरिना दिसते आहे . या फोटोमध्ये ही सर्व टीम एका हॅलिकॉप्टरच्या पुढे उभी असून , त्यांच्या चेहऱ्यावरील आनंद पाहण्याजोगा आहे . अली अब्बास जफर दिग्दर्शित ‘टायगर जिंदा है’ या चित्रपटात उत्तम दर्जाची साहसदृश्ये साकारण्यावर भर देण्यात आला आहे . वाचा : अभिनयाव्यतिरिक्त बॉलिवूडकरांचे ‘हे’ आहेत ‘इन्कम सोर्स’ भाईजान सलमान आणि कतरिना यांच्या महत्त्वाच्या भूमिका असणाऱ्या या चित्रपटासाठी पट्टीच्या कलाकारांची मदत घेण्यात आली आहे . ‘बॅटमॅन - ग डार्क नाइट’ या चित्रपटातील साहसदृश्यांचे दिग्दर्शन केलेल्या टॉम स्ट्रथर्स यांच्या मार्गदर्शनानुसार ‘टायगर…’मधील साहसदृश्ये साकारण्यात आली आहेत . हॉलिवूडमधील प्रसिद्ध ‘स्टंट परफॉर्मर’ टॉम यांनी त्यांच्या टीमसह ‘टायगर जिंदा है’मधील थरार आणखी वाढवला आहे . अबु धाबीमध्ये या चित्रपटाच्या जास्तीत जास्त साहसदृश्यांचे चित्रीकरण करण्यात आले आहे . त्यासाठी हॅलिकॉप्टर , मोठमोठ्या कार्स , चित्रीकरणासाठी लागणारी सैन्याची वाहने आणि शस्त्रास्त्रे या साऱ्याची सोयही करण्यात आली होती . या साहसदृश्यांमध्ये कमालीचे बारकावे टीपण्यात आले असून , आता ते चित्रपटासाठी कितपत फायद्याचे ठरणार हे पाहणे महत्त्वाचे ठरणार आहे .


चारचाकी ही सध्या अनेकांसाठी गरजेची गोष्ट झाली आहे . ऑटोमोबाईल क्षेत्रातही सध्या जोरदार स्पर्धा सुरु आहे . ख्रिसमस आणि नवीन वर्ष यानिमित्ताने महिंद्रा कंपनीने ग्राहकांसाठी एक खास ऑफर जाहीर केली आहे . यामध्ये ग्राहकांना थोडीथोडकी नाही तर तब्बल १ लाखांपर्यंतची सूट मिळणार आहे . यातही आणखी एक भन्नाट गोष्ट म्हणजे एसयूव्हीच्या गाड्यांवर सर्वात जास्त सूट मिळणार असल्याचे कंपनीने सांगितले आहे . ही ऑफर स्टॉक संपेपर्यंत किंवा ३१ डिसेंबर २०१८ पर्यंत असेल . यात Mahindra Marazzo , Mahindra Bolero , Mahindra TUV300 , Mahindra TUV300 Plus , Mahindra KUV100 NXT , Mahindra XUV500 , Mahindra Scorpio , Mahindra Alturas G4 या गाड्यांवर सूट मिळणार आहे . प्रत्येक गाडीवर वेगवेगळी सूट देण्यात आली आहे . Mahindra Bolero : बोलेरो ही गाडी मजूबत , इकोनॉमिकल म्हणून ओळखली जाते . ही गाडी बाजारात आल्यापासून त्याला मोठी मागणी असल्याचे दिसून आले आहे . विशेषतः ग्रामीण भागात हिला खूप मागणी आहे . महिंद्र डिलर्सवर स्टँडर्ड बोलेरोवर ५० हजारांपर्यंत तर पॉवर प्लसवर ग्राहकांना ४० हजारांपर्यंतची सूट मिळणार आहे . Mahindra KUV100 NXT : KUV100 वर महिंद्राकडून ७९ हजारांपर्यंत सवलत दिली जात आहे . यात ४६ हजार रुपयांची रोख सूट असून २८ , ७५० रुपयांची एक्सचेंज ऑफर देण्यात आली आहे . यासोबतच आणखी ४ हजारांपर्यंत कॉर्पोरेट डिस्काउंट दिला जात आहे . Mahindra Marazzo : ही महिंद्राची नवी गाडी आहे . भारतातील पहिली फोर - स्टार - रेटेड MPV गाडी आहे . ही गाडी एक्सचेंज केल्यास ग्राहकांना १५ हजार रुपयांपर्यंत सूट देण्यात मिळणार आहे . Mahindra TUV300 : या गाडीवर सध्या ६५ हजारांपर्यंत सूट दिली जात आहे . तसेच ४६ हजारांचे रोख डिस्काउंट देण्यात येत आहे . एक्सचेंज केल्यास १५ हजार रुपये दिले जाणार आहेत . तसेच ४ हजारांचा कॉर्पोरेट डिस्काउंट दिला जात आहे . Mahindra Scorpio : वर्षानुवर्षे मागणी असलेली स्कोर्पिओ ही महिंद्राची SUV गाडी आहे . बाजारात या गाडीला खूप मागणी आहे . ही गाडी खरेदी केल्यानंतर ग्राहकांना महिंद्रा डिलर्सकडून ८५ हजारांपर्यंत सूट मिळणार आहे . Mahindra TUV300 Plus : ही गाडी एसयूव्हीच्या जुन्या महिंद्रा स्कॉर्पिओची नवीन रिप्लेसमेंट मानली जात आहे . यात ७ सीटच्या एसव्हीयूवर ७० हजारांपर्यंत सूट दिली जात आहे . Mahindra Alturas G4 : महिंद्रा डिलर्सकडून या गाडीवर सर्वात जास्त म्हणजे १ लाखांपर्यंत डिस्काउंट देण्यात येत आहे . त्यामुळे गाडी खरेदी करण्याचा विचार करत असाल तर ही गाडी नक्कीच एक उत्तम पर्याय आहे .


शीतपेये , कोला , सोडा आणि सॉफ्टड्रिंक्स ही आजच्या फास्ट जीवनशैलीची एक अविभाज्य अंग बनली आहेत . मध्यमवर्गीय घरांमध्येदेखील शीतपेयांच्या लिटर दीड लिटरच्या बाटल्या फ्रीजमध्ये ठेवण्याचा प्रघात सुरू झाला आहे . ‘आज काही तरी वादळी करू या’ म्हणून तरुणवर्ग शीतपेयांच्या बाटल्या आणि कॅन्स मोठ्या जोमाने घोटतोय . आंतरराष्ट्रीय साखळीद्वारे चालवल्या जाणाऱ्या फास्टफूड जॉइंटमध्ये तर खाण्याबरोबर पाण्याऐवजी कोलाच मिळतो . या एकविसाव्या शतकात या पेयांच्या फेसात समस्त लोक न्हाऊन निघणे ही एक ‘इन - थिंग’ बनली आहे . भारतातल्या अग्रगण्य शीतपेयांच्या रासायनिक घटकांचा अभ्यास करणाऱ्या एका शास्त्रीय अहवालानुसार , या शीतपेयांमध्ये शरीरावर विपरीत परिणाम करणाऱ्या अनेक त्याज्या गोष्टी असतात . शीतपेयात असणारे हानिकारक घटक आम्ले - शीतपेयांमध्ये सायट्रिक आणि फॉस्फरिक अॅसिड मोठ्या प्रमाणात असतात . त्यामुळे ती आंबट लागतात . रासायनिक पदार्थाची आम्लता ठरवणाऱ्या पी . एच . व्हॅल्यूचा विचार केला , तर या पेयांची पीएच १ ते ३ एवढ्या जास्त प्रमाणात असते . आपल्या प्रसाधनगृहातील कमोडची स्वच्छता करणाऱ्या आम्लाएवढी तीव्र ! ! कार्बन - डाय - ऑक्साईड - या पेयांची जी ‘टँगी टेस्ट’ असते , ती त्यात विरघळेल्या कार्बन - डाय - ऑक्साईड वायूमुळेच . शर्करा - ग्लुकोज , सुक्रोज आणि मक्यापासून बनलेले फ्रुक्टोज अशा अनेकविध रूपात या पेयांमध्ये साखरेची रेलचेल असते . ३०० मिलीलिटरच्या बाटलीमध्ये सुमारे ३५ ग्रॅम म्हणजे ९ चमचे साखर असते . शीतपेयाची एक बाटली गट्टम केल्यावर १४० ते १५० एवढ्या कॅलरीज मिळतात . मद्यार्क - शीतपेयांच्या रासायनिक चाचणीत प्रत्येक शीतपेयांचे नमुने वेगवेगळ्या परीक्षानळीत घेऊन त्यात आयोडीन , पोटॅशियम आयोडाईड आणि सोडियम हायड्रोक्साईड क्रमाने मिसळून हे मिश्रण उकळत्या पाण्यात ३० मिनिटे तापवले असता परीक्षानळीत मद्यार्काचा अंश सिद्ध करणारा पिवळ्या रंगाचा साका दिसू लागतो . याचा अर्थ भारतात उपलब्ध असलेल्या सर्व शीतपेयांमध्ये मद्यार्काचा अंश असतो . हा निष्कर्ष खूपच धक्कादायक आणि मनाला सुन्न करणारा आहे . याशिवाय फॉस्फेट्ससारखी मूत्रपिंडाला धोकादायक रसायने देखील शीतपेयात सापडतात . दुष्परिणाम स्थूलत्व - शीतपेयांमुळे अतिरिक्त १५० कॅलरीज तर मिळतातच , पण एवढ्याच कॅलरीज देणारे अन्नपदार्थ सेवन केल्यावर पोट भरल्याची जी भावना आपल्याला होते , ती या पेयांच्या सेवनानंतर होत नाही . त्यामुळे ती व्यक्ती पुन्हा पोटभर जेवण करतेच . साहजिकच एकुणात अधिक कॅलरीज शरीरात जाऊन वजन वाढते . मधुमेह व उच्च रक्तदाब - ‘वर्ल्ड ओबेसिटी फेडरेशन’ या स्थूलात्वावर संशोधन करणाऱ्या लंडनमधील जागतिक पातळीवरील संस्थेच्या परिपत्रकानुसार शीतपेयांच्या रोजच्या अतिसेवनामुळे येणाऱ्या स्थूलत्वाचे त्यात मोठे योगदान नक्कीच आहे . हाडांवर परिणाम - शीतपेयातील आम्लांमुळे हाडे ठिसूळ बनत जातात . त्यामुळे कंबर , पाठ , हातपाय दुखणे असे त्रास तरुणवयात होऊ शकतात . . एका तज्ञांच्या मते शीतपेयाच्या प्रत्येक घोटाने दातांच्या आवरणाची किमान २ टक्के झीज होऊन ते लवकर किडतात आणि पडतात . इतर विकार - शीतपेयांच्या अतिसेवनामुले सर्दी , खोकला , टॉन्सिलायटिस , अस्थमा , युवतींमध्ये पीसीओएस , वंध्यत्व , तसेच फॉस्फोरिक अॅसिडमुळे मूत्रपिंडांवर परिणाम होतात . डॉ . अविनाश भोंडवे , फॅमिली फिजिशियन


आयपीएलच्या अकराव्या हंगामात दिल्ली डेअरडेविल्स संघाची कामगिरी फारशी चांगली झालेली नाहीये . एका आठवड्यानंतर दिल्लीचा संघ गुणतालिकेत अखेरच्या स्थानावर आहे , यापाठोपाठ दिल्लीला आणखी एक धक्का बसला आहे . कोलकाता नाईट रायडर्स संघ सोडून स्वगृही परतलेल्या गौतम गंभीरने दिल्लीच्या कर्णधारपदावरुन पायउतार झाला आहे . त्याच्या अनुपस्थितीत मुंबईकर श्रेयस अय्यर दिल्लीचा नवा कर्णधार असणार आहे . संघ प्रशासन , मुख्य प्रशिक्षक रिकी पाँटींग यांच्यात झालेल्या बैठकीनंतर हा निर्णय घेण्यात आलेला आहे . “आतापर्यंत दिल्लीच्या संघाने जी काही कामगिरी केली आहे , त्याची कर्णधार या नात्याने मी जबाबदारी स्विकारतो आहे . त्यामुळे आगामी सामन्यांमध्ये मी कर्णधारपदावरुन पायउतार होण्याचा निर्णय घेतला आहे . यामुळे मी माझ्या फलंदाजीकडे अधिक लक्ष देऊ शकेन . श्रेयस अय्यर संघाचा नवीन कर्णधार असेल . माझ्यामते आगामी सामन्यात आम्ही चांगला खेळ केला तर आम्ही अजुनही स्पर्धेत कायम राहू शकतो . ” गंभीरने राजीनाम्यावर आपली प्रतिक्रीया व्यक्त केली . पण , गंभीरचं पायउतार होणं वरवर वाटतं , तितकं साधं नसल्याची शंका अनेकांच्या मनात आहे कारण मागील काही गोष्टींचा इतिहास पहिला तर ते सहज लक्षात येते . भारताचा माजी कर्णधार सौरव गांगुली आणि शिखर धवन यांना ऑस्ट्रेलियन प्रशिक्षकांमुळे कर्णधारपद सोडावं लागलं होतं . गौतम गंभीरच्या राजीनाम्यामागेही तेच कारण असल्याचं बोललं जातंय . ऑस्ट्रेलियाचा माजी कर्णधार रिकी पाँटिंग दिल्लीचा प्रशिक्षक आहे . गंभीरच्या ' विकेट ' मागे त्याचा अदृश्य हात असू शकतो , अशी चर्चा क्रिकेटवर्तुळात सुरू आहे . कारण , आयपीएलच्या सगळ्याच पर्वांमध्ये दिल्लीची कामगिरी साधारणच राहिलीय . पण , कधी कुणी राजीनामा दिल्याचं आठवत नाही . मग अचानक यावेळीच गंभीरचा राजीनामा कसा घेतला ? ऑस्ट्रेलिया विजयासाठी काहीही करू शकते , हे अनेकदा आपण पाहिलंय . त्यांची काम करण्याची पद्धत इतरांपेक्षा वेगळी आहे . ऑस्ट्रेलियन प्रशिक्षक आणि भारतीय कर्णधारांचे सूत कधीच जुळलेलं नाही असे आपणाला आढळून येईल . यापूर्वी २००९ मध्ये कोलकाता नाइट रायडर्सच्या कर्णधारपदावरून गांगुलीला बाजूला करण्यात जॉन बुकॅनन यांची मोठी भूमिका होती . २०१४ मध्ये शिखर धवननं मधेच हैदराबादचं कर्णधारपद सोडलं होतं . तेव्हाही हैदराबादचे प्रशिक्षक होते ते टॉम मुडी अर्थात ते ही ऑस्ट्रेलियाचेच . गंभीरच्या बाबतीतही हे झालं असणार , असं सगळ्यांना वाटतंय . रिकी पाँटिंगला पराभव पचवता येत नाही . ऑस्ट्रेलियाचा कर्णधार असताना , पराभव दिसू लागताच तो सैरभैर व्हायचा . रडीचा डाव खेळायलाही मागे - पुढे पाहायचा नाही . त्यामुळे कुठे तरी पाँटिंगच्या दबावाखालीच गंभीरने हा निर्णय घेतला नाही ना , अशी शंका येऊ लागते . आता दिल्लीला उर्वरित ८ पैकी ७ सामन्यांत विजय मिळवून दिल्ली उपांत्य फेरीच्या शर्यतीत टिकून राहू शकते . यासाठी २३ वर्षीय श्रेयसला संघाची नव्याने मोर्चेबांधणी करण्यासाठी फार परिश्रम घ्यावे लागणार आहेत . किंग्ज इलेव्हन पंजाबविरुद्धच्या सामन्यात त्याने संघाला शेवटपर्यंत विजयाची आशा दाखवली होती . मात्र अवघ्या ५ धावांनी दिल्लीच्या पदरी निराशा पडली . तंदुरुस्तीच्या बाबतीतही दिल्लीचे नशीब त्यांच्यासोबत नाही असेच म्हणावे लागेल . जेसन रॉय आणि ख्रिस मॉरिस दोघेही अनुक्रमे ताण व पाठदुखीमुळे संघाबाहेर आहेत . रॉयच्या नाबाद ९१ धावांमुळे मुंबई इंडियन्सविरुद्ध मिळवलेला एकमेव विजय वगळता दिल्लीने प्रत्येक सामन्यात कच खाल्ली आहे . याव्यतिरिक्त गोलंदाजीतदेखील अमित मिश्रा आणि शाहबाज नदीम यांनी ट्रेंट बोल्टला साथ देणे आवश्यक आहे . राजीनाम्यानंतर गंभीरने पगारही नाकारला संघाच्या कर्णधारपदाचा राजीनामा दिल्यानंतर गौतम गंभीरने आयपीएलमधील खराब कामगिरीची जबाबदारी घेऊन स्वतःचं २ कोटी ८० लाख रुपयांचं वेतन न घेण्याचा निर्णय घेतला आहे . एखाद्या कर्णधाराने खराब कामगिरी केल्यामुळे पगार न घेण्याचा निर्णय घेण्याची ही कदाचीत आयपीएलमधील पहिलीच घटना असू शकते . तो दिल्लीच्या उर्वरित सामन्यांमध्ये खेळण्यासाठी पैसे घेणार नाही . हा त्याचा स्वतःचा निर्णय आहे . गौतम गंभीर असा व्यक्ती आहे ज्याच्यासाठी सन्मान मह्त्त्वाचा आहे , त्याला पैसे घ्यायची इच्छा नाहीये आणि हा त्याचा स्वतःचा निर्णय आहे . आता एक खेळाडू म्हणून उर्वरित सामन्यांसाठी गंभीर उपलब्ध असेल मात्र , आयपीएल संपल्यानंतर तो आपल्या भविष्याबाबत निर्णय घेणार आहे अशी माहिती मिळली आहे .


भारताचा मल्ल नरसिंग यादवच्या ऑलिम्पिक सहभागाबाबतचा अंतिम निर्णय सोमवारी होणार आहे . राष्ट्रीय उत्तेजक विरोधी संस्थेच्या ( नाडा ) शिस्तपालन समितीपुढे शनिवारी तब्बल आठ तास चर्चा झाली आणि याबाबतचा अंतिम निर्णय सोमवारी जाहीर करू , असे त्यांनी स्पष्ट केले . ‘ शिस्तपालन समितीने या प्रकरणावर पुन्हा एकदा विचार केला . या प्रकरणाबाबत त्यांनी सखोल अभ्यास केला . या प्रकरणाचा अंतिम निर्णय सोमवारी दुपारी चार वाजता जाहीर केला जाईल . या प्रकरणाचा निर्णय देण्यासाठी समितीला बऱ्याच कागद पत्रांचा अभ्यास करावा लागणार आहे . त्याचबरोबर दोन्ही पक्षांनी सविस्तरपणे आपली बाजू मांडली . त्यामुळे शनिवारऐवजी सोमवारी निकाल जाहीर करण्यात येणार आहे , ’ असे ‘नाडा’चे महासंचालक नवीन अगरवाल यांनी सांगितले . भारतीय कुस्ती महासंघाचे अध्यक्ष ब्रिजभूषण शरण सिंग यांनी यावेळी कोणतेही भाष्य करण्यास नकार दिला . नरसिंगची दोन वेळा उत्तेजक चाचणी घेण्यात आली आणि दोन्ही वेळा तो दोषी आढळला . पण माझ्याबाबत हा कट रचल्याचे नरसिंगने सांगितले होते . याप्रकरणी त्याने पोलीस स्थानकात तक्रारही नोंदवली असली , तरी त्याच्याकडे कोणतेही सबळ पुरावे नाहीत . त्यामुळे आता नरसिंग प्रकरणात शिस्तपालन समिती काय निर्णय घेते , याकडे साऱ्यांचे लक्ष लागले आहे . क्रीडानिवासातील आगीचा धसका पीटीआय , रिओ डी जानिरो ऑस्ट्रेलियन खेळाडूंना येथे आल्यापासून सतत अनेक अडचणींना सामोरे जावे लागत आहे . ते राहत असलेल्या इमारतीमध्ये लागलेल्या आगीमुळे त्यांच्यावर निवासस्थान काही वेळापुरते सोडण्याची वेळ आली . ऑस्ट्रेलियन संघाचे प्रवक्ते माइक टान्करेड यांनी सांगितले , आमचे खेळाडू राहत असलेल्या इमारतीमधील तळघरात असलेल्या पार्किंगमध्ये छोटी आग लागली . त्यामुळे इमारतीमधील जिन्यांवर धुराचे लोट येऊ लागले . या धुराचा त्रास होऊ लागल्यामुळे ऑस्ट्रेलियाच्या शंभर खेळाडू व पदाधिकाऱ्यांना काही वेळ इमारतीबाहेर जावे लागले . सुदैवाने ही आग पार्किंग भागापुरतीच मर्यादित होती त्यामुळे कोणासही इजा झाली नाही . ऑस्ट्रेलियाच्या खेळाडूंनी याआधी अस्वच्छ स्वच्छतागृहे , खोल्यांमधील पाणी व गॅस गळती , शॉर्टसर्किट याबाबत सुरुवातीपासूनच तक्रारी सुरू केल्या आहेत . दरम्यान , येथील महापौर एडवर्ड पेस यांनी ऑस्ट्रेलियन पथकाचे प्रमुख किटी चिल्लर यांची भेट घेऊन झालेल्या गैरव्यवस्थेबाबत दिलगिरी व्यक्त केली .


रिअल माद्रिदचा अव्वल फुटबॉलपटू ख्रिस्तियानो रोनाल्डो आणि युरो अजिंक्यपद जिंकून देणारे पोर्तुगालचे प्रशिक्षक फर्नाडो सांतोसला दुबईत झालेल्या एका शानदार कार्यक्रमात ग्लोब फुटबॉल पुरस्कार प्रदान करण्यात आले . रोनाल्डोने यंदा प्रतिष्ठेचे युरोपियन अजिंक्यपद देशाला प्रथमच जिंकून देण्याची किमया साधली . याचप्रमाणे रिअल माद्रिदला विक्रमी ११वे युरोपियन विजेतेपद जिंकून दिले . ‘‘हे वर्ष कदाचित माझ्या कारकीर्दीतील सर्वोत्तम असे आहे . काही जण मी रिअल माद्रिदचा की देशाचा अशा शंका उपस्थित करतात . मात्र मी दोन्ही जेतेपदांना गवसणी घातली आहे . त्यामुळे मला अतिशय आनंद होत आहे , ’’ असे या कार्यक्रमाला अनुपस्थित राहिलेल्या रोनाल्डोने व्हिडीओद्वारे सांगितले . याच महिन्यात रोनाल्डोने प्रतिष्ठेचा बॅलॉन डी’ओर पुरस्कार चौथ्यांदा जिंकण्याची किमया साधली होती . फ्रान्समध्ये झालेल्या युरोपियन स्पध्रेत ६२ वर्षीय सांतोसने पोर्तुगालच्या विजयाचा अध्याय लिहिला .